KERETA KEMENANGAN ABPBH 32 - MIRA FILZAH HADIAHKAN KEPADA KELUARGA

"Selain faktor saya sudah ada dua kenderaan, tujuan saya menghadiahkan kereta ini adalah kerana mahu berkongsi rezeki dengan keluarga. Mereka banyak memberi sokongan terhadap kerjaya seni saya selama ini. Kebetulan Nissan X-Trail 2.0L Hibrid yang saya menang ini ada ruang luas, jadi memang sesuai kami sekeluarga guna untuk ke mana-mana," ujar pelakon Mira Filzah selepas menerima kereta Nissan X-Trail 2.0L Hibrid yang dimenangi di galeri jualan dan servis ETCM.

Bintang Paling Popular, Anugerah Bintang Popular BH (ABPBH) Ke-32, Mira atau nama sebenarnya, Nur Amirah Filzah Badioezaman, 26, memberitahu dia mahu menghadiahkan kenderaan tersebut kepada keluarga. Menerima kenderaan bernilai RM159,888 sumbangan Edaran Tan Chong Motor (ETCM) Sdn Bhd, semalam, Mira berkata, dia mahu berkongsi rezeki dengan insan tersayang.

Mira mengaku niat menyerahkan kereta itu kepada keluarga, terdetik sebaik sahaja diumumkan sebagai Bintang Paling Popular. Pelakon yang mula dikenali menerusi drama rantaian 'Cinta Si Wedding Planner' ini menyifatkan, kereta dimenangi sesuatu yang bermakna dan memiliki nilai sentimental.

"Setiap kali bila saya melihat kereta ini, ia akan mengingatkan saya kepada kerja keras dan sokongan peminat yang meletakkan saya ke tahap sekarang. Hadiah ini akan menjadi pembakar semangat untuk saya terus memperbaiki mutu kerja dan memberikan yang terbaik kepada peminat," katanya.

Klik untuk gambar besar

Mira ketika ditemui berkata, kereta itu tidak akan dijual kerana hadiah berkenaan adalah hasil usaha dan sokongan peminat yang tidak pernah jemu mengundinya: "Insya-Allah, saya tidak akan jual kereta kemenangan kerana ia ada nilai sentimental.

"Hadiah kemenangan ini pun saya dapat hasil undian peminat. Ini adalah titik peluh mereka yang mengundi saya. Saya sudah ada kenderaan sendiri sebab itulah jadikan hadiah ini sebagai kereta keluarga. Sesiapa pun boleh guna. Tambahan pula bonet luas dan boleh letak banyak barang," tuturnya.

Mira menerima hadiah itu daripada Timbalan Pengurus Kanan, Komunikasi Pemasaran ETCM, Phang Rick Kee dan Ketua Pematuhan Sasaran Jualan Wilayah Tengah ETCM, Yeoh Hee Huat. Majlis penyerahan itu disaksikan Pengarang Eksekutif Komersial dan Ehwal Semasa BH merangkap Pengerusi Jawatankuasa Pengelola ABPBH 32, Datuk Ahmad Zaini Kamaruzzaman. Yang turut hadir Pengarang Hiburan BH merangkap Timbalan Pengerusi Jawatankuasa Pengelola ABPBH 32, Shamshul Azree Samshir.

Pada malam kemuncak ABPBH 32 di Pusat Konvensyen Antarabangsa Putrajaya (PICC) pada 22 September lalu, Mira diumumkan Bintang Paling Popular dengan meraih 6,320,463 undian. Mira turut merangkul trofi Pelakon TV Wanita Popular Alha Alfa dan Pelakon Filem Wanita Popular serta kategori online iaitu Gandingan Serasi Drama Popular menerusi 'Pujaan Hati Kanda'.

www.myartis.com / Sumber: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK BUANG PEKERJA TAPI POTONG GAJI - MILA JIRIN BERHUTANG DENGAN PIHAK BANK?

"Alhamdulillah, saya bersama suami, Isz Mustapha bersyukur kami masih dapat mengekalkan kesemua pekerja meskipun sukar," itulah kata penyanyi yang juga ahli perniagaan, Mila Jirin, 34.

Bekas juara Akademi Fantasia musim kelima (AF5) itu ketika dihubungi Harian Metro berkata dia bagaimanapun bersyukur kerana masih mampu mengekalkan kira-kira 100 orang pekerja untuk terus berkhidmat dengan syarikatnya meskipun kini berdepan kemelut kewangan.

Mila mengakui dia terpaksa membuat pemotongan gaji kepada pekerjanya ketika ini bagi memastikan kelangsungan bisnesnya dapat bertahan dan diteruskan.

"Walaupun ada pekerja yang terpaksa kita membuat pemotongan gaji mereka bagi memastikan sama-sama bertahan dalam syarikat. Tapi, hingga kini dengan apa yang berlaku sekarang ia tidak mematahkan semangat kami semua untuk terus berusaha membantu syarikat dan juga membantu pendapatan masing-masing sehingga perancangan pelan pemulihan kerajaan nanti," jelasnya.

Menurut Mila atau nama sebenarnya Norsyarmilla Jirin, dia juga akur apabila kerajaan memaklumkan industri sektor sosial akan mula dibenarkan beroperasi sekitar hujung tahun ini pada November atau Disember.

Klik untuk gambar besar

"Jadi, saya di Bizmilla semestinya kena membuat perancangan teliti untuk menghadapi tempoh dalam beberapa bulan lagi sekitar enam bulan ini bagi kami cuba bertahan sedaya yang mampu. Buat masa sekarang, kita di Bizmilla giat memasarkan produk makanan seperti nasi arab, kek dan pastri termasuk durian Balik Pulau yang diambil terus dari Pulau Pinang kerana sudah musim dan dijual di Puchong, Selangor," ujar Mila.

"Sejujurnya, sekarang saya dan suami bersama pasukan pekerja kami cuba cekal menghadapi dugaan ini, membuat apa saja yang termampu dan apa saja yang Allah hadirkan rezeki tanpa banyak berfikir. Saya yakin dengan hikmah yang Allah sediakan buat kita semua di sebalik dugaan besar Covid-19 ini. Harapan saya, semoga kita akan menang dalam peperangan pandemik ini dan seteruskan mendapat semula kehidupan lalu kita yang dirindui," akhirnya.

Sementara itu, menerusi laporan Hot FM, Mila dikatakan terputus punca pendapatan sehingga beliau terpaksa berhutang dengan pihak bank bagi membayar gaji para pekerjanya. Dalam pada itu, Mila memohon doa supaya pasukan kerjanya terus bertahan dan turut berterima kasih kepada semua pelanggan setia Bizmilla yang tidak putus memberi sokongan dan kata-kata semangat kepadanya.

Sewaktu pandemik COVID-19 ini, menjadi peniaga makanan bukanlah perkara mudah lebih-lebih lagi ketika musim total lockdown yang semestinya telah menjejaskan pendapatan ramai orang.

Perkara ini telah dihadapi oleh Mila semenjak Perintah Kawalan Pergerakan (PKP) yang dilaksanakan semenjak awal tahun 2020 lalu. Baginya keputusan untuk berhutang dengan pihak bank merupakan satu keputusan yang paling besar dalam hidupnya tetapi dalam masa yang sama terpaksa dilakukan demi membayar gaji pekerjanya.

Lebih setahun berhadapan situasi penularan Covid-19 yang melanda negara sejak tahun lalu, Mila berkata perjuangan kita semua belum selesai. Katanya, semoga kita terus kuat dalam menghadapi perjuangan ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIKH 22.02.22 - JAMAL ABDILLAH PILIH UNTUK SAMBUT KELAHIRAN ANAK KELIMA, 'ISKANDAR RAYYAN YAMANI'

"Isteri sepatutnya bersalin pada 28 Februari, tetapi saya pilih tarikh cantik 22.02.2022. Kelahiran secara pembedahan. Jika tidak ada yang memudaratkan ikut cakap doktor, saya pilih tarikh itu.

"Persiapan semua sudah dilakukan. Nama anak pula saya pilih Iskandar Rayyan Yamani," demikianlah ujar penyanyi Datuk Jamal Abdillah yang memberitahu isterinya, Datin Zai Izzati Khiruddin akan melahirkan anak kelima secara pembedahan pada tarikh pilihannya iaitu 22 Februari ini.

Jamal, 63, berkata dia juga memilih nama 'Iskandar Rayyan Yamani' untuk bayi lelaki berkenaan. Sementara itu, berkongsi keadaan isterinya, penyanyi lagu 'Azura' itu mengakui kasihan melihat Zai yang terpaksa menguruskan dua lagi anak mereka dalam keadaan diri yang sedang sarat mengandung.

Klik untuk gambar besar

"Tak sanggup rasanya melihat isteri menjaga anak. Pembantu rumah pulak dah berhenti. Jadi semua isteri uruskan sendiri. Saya akan bantu apa yang patut untuk meringankan beban dia. Memikirkan akan ada bayi baharu ada juga rasa tertekan, tetapi tetap kena jaga sebab itu anak kita," ujarnya.

Untuk makluman, Jamal dan Zai bernikah pada April 2017 dan mempunyai dua cahaya mata lain iaitu Nur Azura Yamani, 3, dan El Isaac Yamani, 2. Jamal turut mempunyai dua lagi anak lelaki hasil perkahwinan terdahulu iaitu Osama Yamani, 21, dan Zaki Yamani, 16.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 PHOTO - FARID KAMIL BERTUGAS SEBAGAI PVR

Gambar menarik pelakon Farid Kamil yang bertugas sebagai Sukarelawan Polis DiRaja Malaysia (Police Volunteer Reserve) Kontinjen Kedah. Bayangkan, seorang anggota polis yang menarik perhatian ramai apabila melawat Pasar Tani Langgar bersama trafik, PGA dan anggota lain.

"Just before my High Profile Policing (HPP) Zon Utara," ujar Farid melalui laman sosialnya.


SUSUT 8 KILO, HAFIZ HAMIDUN DIBENAR KELUAR HOSPITAL

"Empat hari pertama di hospital saya okay lagi, tetapi selepas lebih seminggu rasa sakit sangat. Setiap hari tubuh saya perlu dimasukkan ubat hingga selera makan pun kurang.

"Saya hanya mengambil makanan sedikit sebagai syarat untuk makan ubat. Saya perlu menjalani rawatan susulan untuk tempoh seminggu lagi," ujar Hafiz Hamidun yang susut berat badan sebanyak lapan kilogram selepas sekali lagi ditahan di Hospital Pakar KPJ, Damansara, Kuala Lumpur akibat jangkitan kuman pada paru-paru.

Bagaimanapun, dia telah dibenarkan keluar hospital sejak Khamis lalu dan masih perlu mendapatkan rawatan susulan dua kali sehari. Buat masa sekarang, dia masih belum dibenarkan bekerja memandangkan kondisi tubuhnya yang masih lemah.

Bercerita mengenai penyakit yang dihidapinya, Hafiz berkata, ia berpunca selepas dia dijangkiti demam panas selama seminggu, bulan lalu.

-- IKLAN --

Tindakannya membiarkan demam itu berterusan lebih dua hari mengundang padah apabila dia disahkan mengalami jangkitan tersebut.

"Saya masih berulang ke sini (hospital) sampai minggu depan, sebagai pesakit luar. Alhamdulillah, im getting better. Ready to go trough ramadhan and pending works! InsyaAllah," tambahnya di laman IG.

Marilah sama-sama kita doakan semoga Hafiz cepat sembuh dan kembali kepada kehidupan normalnya.

Sumber: Harian Metro - Foto: Hafiz IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SINAR BARU UNTUK BEN NATHAN - BAKAL LANCAR SINGLE, DAPAT RUMAH

"Ben masih dalam pemulihan. Dia masih dalam rumah kebajikan di Petaling Jaya. Dia sudah dua tahun dalam rumah itu. Keadaannya okay, okay lah.

"Cuma sepanjang Perintah Kawalan Pergerakan (PKP) saya tak pergi melawat. Malah empat ke lima bulan kebelakangan ini dia masih okay. Cuma diam perlahan dari segi berfikir dan menjadi orang yang sangat 'simple' dan bukan macam dulu lagi.

"Di sana dia sangat terjaga. Tak boleh keluar ke mana-mana. Sekarang saya sedang berbincang dengan keluarganya bolehkah mereka menjaga dia. Perkara ini saya sudah cakap pada keluarga dan adik lelaki dia dan kita bincang," jelas Presiden YKAT, Datuk DJ Dave.

Ini kerana, sebelum ini Ben Nathan pernah mencuri perhatian masyarakat apabila tular dia hidup sebagai gelandangan selama 24 tahun. Malah adakalanya pakaiannya juga tidak terurus dan ada yang menyangka dia sebagai kurang siuman.

"Kami nak lancarkan single dia dan sedang buat persiapan sekarang. Lagu dari Jakarta yang mana hasil ciptaan rakan kepada Tan Sri Jojo.

"Lagu berentak balada ini sudah siap dirakam. Kami masih cari tarikh sesuai untuk lancar. Mungkin selepas Perintah Kawalan Pergerakan Pemulihan (PKPP) berakhir," ujar Dave dipetik sebagai berkata pada media ketika ditemui pada sesi kunjungan mesra ke rumah beberapa artis yang mendapat bantuan Program Perumahan Rakyat (PPR) di PPR Sri Aman, Kuala Lumpur, semalam.

"Dua tahun itu, dia datang pejabat dan saya ajar dia menyanyi untuk lagu baru. Dia okay. Insya Allah kita akan keluarkan lagu dia.

"Saya juga tidak sabar untuk serahkan kunci rumah di PPR Sri Aman ini yang sudah diperoleh sejak dua tahun lalu," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERPULANG... ITU HAK DIA" - NADIA BRIAN JAWAB GOSIP BEKAS SUAMI DENGAN FATIN AFEEFA

"Terpulang dia (Muizz) nak berkawan dan berkahwin dengan siapa waima dengan Fatin sekalipun. Jodoh itu merupakan rahsia Allah. Saya sendiri tak sangka berkahwin dengan Muizz, namun akhirnya terpaksa berpisah.

"Dah namanya jodoh, kita tak tahu," itulah kata pelakon Nadia Brian yang tampil memberikan respon berhubung desas-desus percintaan bekas suami, Muizz Nasruddin dengan pelakon Fatin Afeefa.

Nadia berkata urusam jodoh bekas suaminya itu tiada kena mengena lagi dengan dirinya, malah dia juga  berlapang dada jika ahli perniagaan itu bertemu jodoh dengan selebriti mahupun rakan seperjuangannya.

Dalam pada itu, Nadia berkata dia sentiasa mendoakan yang terbaik buat bekas suaminya itu serta berharap Muizz juga mendoakan yang baik-baik untuk dirinya juga.

Klik untuk gambar besar

"Saya dengan Muizz tiada masalah dan tidak berdendam antara satu sama lain. Saya doakan yang terbaik buat dia dan buat semua orang. Saya juga berharap dia mendoakan yang baik-baik buat diri saya.

"Dia nak mengurat siapa, itu hak dia. Saya juga mempunyai hak sama sebab saya tidak lagi berstatus isterinya dan dia bukan lagi suami saya," ujarnya lagi.

Terdahulu, hangat diperkatakan apabila Muizz dikatakan cuba mengurat Fatin yang memuat naik sekeping gambar menunjukkan dia sedang melakukan kerja di hadapan komputer riba.

Untuk makluman, Nadia pernah berkahwin dengan Muizz pada 9 November lalu. Kemelut rumah tangga mereka hangat diperkatakan sebelum ini sebelum pasangan itu bercerai talak satu pada 3 April 2021.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH AHAD INI - BAKAL SUAMI SARAH HILDEBRAND RELA HATI PELUK ISLAM

"Kami banyak berkomunikasi dan berbincang mengenai agama, terutama apabila Otto terkejut melihat penampilan saya berhijab. Selepas menerangkan mengenai keindahan Islam, dia sendiri terbuka hati untuk memeluk agama suci ini tanpa paksaan, September lalu.

"Biarpun keluarganya terkejut dengan berita diterima, mereka memahami tindakan diambil Otto. Saya bersyukur kerana keluarga saya turut memberikan sokongan moral dan nasihat, selain memahami keputusan yang dibuat. Ibu saya pula memberikan restu selepas saya tekad dengan keputusan yang diambil.

"Semestinya saya tersentuh hati apabila Otto sanggup berkorban dan berpindah ke Malaysia selepas kami berkahwin. Ia menguatkan naluri dan firasat mengatakan dialah yang terbaik buat saya," kata pelakon dan pengacara, Sarah Hildebrand yang terbuka hati menerima Otto Gillen, 26, sebagai suami selepas kesediaan jejaka kacukan Filipina-Amerika itu untuk memeluk Islam.

Pelakon yang mencipta nama menerusi drama 'Pujaan Hati Kanda' itu bakal menamatkan zaman bujangnya dengan Otto pada 3 November ini. Majlis pernikahan mereka bakal berlangsung di masjid berhampiran kediaman keluarga selebriti jelita itu di Lembah Keramat

Klik untuk gambar besar

Malah, Sarah, 29, tersentuh dengan pengorbanan pelukis terbabit untuk meninggalkan kerjaya dan keluarga di Amerika Syarikat (AS) demi mendirikan rumah tangga bersamanya: "Saya dan Otto bertemu semula menerusi laman sosial Facebook. Saya berada dalam kumpulan sekolah sama dengan abangnya. Kami kembali berkawan rapat sejak Februari lalu selepas hubungan saya dengan bekas kekasih berakhir.

"Saya bertemu semula dengannya ketika melawat bapa yang kurang sihat di Arkansas, AS, awal tahun ini. Banyak yang saya belajar selepas putus cinta. Saya sudah meneruskan kehidupan dan enggan berpaling mengenang kisah lalu.

"Justeru, selepas kami sepakat untuk berkahwin, saya terlebih dahulu memastikan semua perancangan ke arah itu berjalan lancar sebelum sedia berkongsi berita baik ini dengan semua," tutur Sarah yang sebelum ini pernah menjalinkan hubungan dengan seorang pengacara, tetapi percintaan selama lima tahun itu berakhir, awal tahun ini.

www.myartis.com / Sumber & foto: Berita Harian & Instagram Sarah Hildebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - KEMERIAHAN MAJLIS RESEPSI HANIS ZALIKHA & HAIRUL AZREEN

Majlis resepsi sebelah lelaki bagi pasangan Hanis Zalikha dan Hairul Azreen telah pun diadakan semalam di Hotel Majestic, Kuala Lumpur.

Di majlis tersebut, Hanis dan Hairul yang mengenakan busana berwarna putih ini telah diraikan oleh keluarga, saudara mara, sahabat handai dan rakan-rakan selebriti.

Jom kita saksikan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU DIDAKWA HINA - SITI SARAH JUMPA WAKIL ORANG ASLI MOHON MAAF

"Saya dengan rendah hati ingin memohon maaf sekali lagi kepada masyarakat Orang Asli di Malaysia yang terguris dengan kata-kata saya. Saya bersyukur kedatangan saya dialu-alukan dan disambut baik.

"Tak tergambar perasaan ini apabila mereka terima permohonan maaf saya dengan hati terbuka. Tak tenang hati ini selagi tidak bersemuka dan memohon maaf.

"Apatah lagi keluarga saya sendiri sangat rapat dengan masyarakat Orang Asli," demikian kata penyanyi Siti Sarah yang mengambil keputusan bertemu wakil masyarakat Orang Asli untuk memohon maaf secara terbuka berhubung kenyatannya yang didakwa menghina Orang Asli yang mengundang kemarahan ramai pihak.

Sarah berkata dia meluahkan rasa syukur kerana komuniti tersebut sudi menerima permintaannya untuk bertemu. Ujarnya, hatinya tidak tenang selagi tidak dapat bersemuka untuk memohon maaf.

Jelas Sarah lagi, dia akui terlepas kata dan tiada niat langsung untuk menghina mana-mana pihak, malah dia sendiri mempunyai seorang adik angkat daripada masyarakat Orang Asli.

Klik untuk gambar besar

"Tidak terlintas langsung di hati ini untuk menghina kerana saya sendiri memiliki adik angkat dari suku kaum ini, yang bernama Rainbow.

"Atuk dan nenek saya juga sangat rapat dengan mereka ini, jadi untuk apa saya menghina? Saya kesal gara-gara terlepas kata, ramai pihak terguris," tuturnya.

Dalam pada itu, Sarah menafikan dakwaan sesetengah pihak bahawa dia cuba melarikan diri, sebaliknya dia tidak mahu isu tersebut diperbesarkan.

"Selama ini saya cukup-cukup menjaga kandungan media sosial saya. Saya berdiam bukan kerana mahu bersikap lempar batu sembunyi tangan, sebaliknya tidak mahu isu diperbesarkan.

"Saya mengakui insiden ini banyak mengajar saya dalam menjaga kata-kata, berhati-hati memilih kawan dan dengan siapa saya bercakap," ujarnya.

Dalam pada itu, isteri kepada pelawak Shuib Sepahtu itu mengucapkan terima kasih kepada semua yang telah memberikan nasihat dan kata-kata positif buat dirinya.

"Saya ada menerima pesanan peribadi daripada seorang Tok Batin yang menasihati saya supaya memohon maaf secara terbuka (menerusi video) termasuk beberapa yang lain.

"Terima kasih kerana menegur saya. Saya harap permohonan maaf sekali ini dapat mengekalkan hubungan baik sesama kita seperti sebelum ini," katanya.

www.myartis.com / Sumber: Rotikaya & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI TAK LAGI SUNYI - FASHA SANDHA KONGSI BILA SERIUS

"Hanya saya seorang yang tahu dengan siapa saya berkawan. Buat masa ini, saya lebih selesa berkawan saja. Bahagia kita jangan ditunjuk, nanti orang curi. Derita kita pula jangan beritahu semua orang, nanti kena keji.

"Kalau betul lelaki itu mahukan saya, dia kenalah bersabar. Setakat ini tiada siapapun yang mendesak," kata pelakon Fasha Sandha, 34, yang belum bersedia mendedahkan identiti lelaki yang sedang rapat dengannya sekarang.

Dalam masa sama, Fasha enggan terlalu menunjukkan kebahagiaan di depan orang, bimbang nanti 'dicuri' orang pula.

Bercakap mengenai hubungannya, Fasha akui hidupnya sangat bahagia dan tidak lagi sunyi selepas bercerai dua tahun lalu.

Tetapi jelasnya, hubungan itu tidak diketahui orang, dan jika benar-benar serius barulah beliau akan berkongsi.

Klik untuk gambar besar

Sebelum ini Fasha pernah bernikah dengan Jejai tetapi bercerai pada 2016. Hasil perkahwinan, pasangan itu dikurniakan dua orang cahaya mata.

Ibu tunggal beranak dua itu mengakui seronok memegang status 'single' kerana bebas untuk berkawan dengan sesiapa sahaja. Difahamkan, sehingga kini Fasha masih belum berpunya tapi nampaknya sedang mengenali seseorang.

Fasha berkahwin dengan Jejai atau nama sebenarnya Rizal Ashram Ramli bercerai pada Januari 2016. Mereka dikurniakan sepasangan anak iaitu Putra Rayfal Ramli, 4, dan Putri Raysha Jemyma, 3.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKUI JAHIL - FATHIA MAHU CALON SUAMI BIMBING DIRINYA

"Saya faham apa yang saya lakukan adalah salah disisi agama, saya akui diri ini jahil. Namun siapa tahu saya bakal menemui calon suami yang dapat membimbing diri ini ke arah yang lebih baik suatu hari kelak.

"Tidak dinafikan saya masih mendapat komen negatif daripada masyarakat, namun saya anggap mereka berkata demikian kerana sayangkan saya.

"Apa yang boleh saya katakan ialah ini karakter sebenar saya demi mengejar cita-cita sebagai penyanyi antarabangsa," demikianlah kata pelakon kontroversi, Fathia Latiff yang mengakui imejnya yang sudah tidak berhijab sejak April lalu itu terus-menerus menerima kecaman orang ramai.

Namun Fathia atau nama penuhnya Nur Fathia Abdul Latiff, menjelaskan dia akan tetap mengekalkan imej tersebut demi mengejar cita-citanya dalam bidang nyanyian.

Klik untuk gambar besar

www.myartis.com / Sumber & foto: mStar & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PHOTO RAYA - ZAHIRIL ADZIM & FAMILY

Gambar menarik Zahiril Adzim dan isterinya Shera Aiyob yang baru mendapat anak lelaki pada Jun lalu. Pastinya hari raya ini bertambah meriah dengan kehadiran 'Nadi Anaqi' yang memberi maksud 'keindahan yang menawan'.

Jom tengok...!

Klik untuk imej besar...


RAKAN BAIK DEDAH ELFIRA GADIS IDAMAN FARIS, 5 TAHUN LALU

"Sewaktu dalam kelas sekitar lima tahun dahulu, Faris pernah memberitahu bahawa Elfira Loy adalah gadis idamannya. Hari ini dia dapat mengahwini gadis berkenaan.

"Jodoh adalah hal yang membahagiakan," tulis rakan baik, Faris K Anuar iaitu penyampai radio, Hani Fadzil menerusi Instagram Story yang mendedahkan Faris mula menyimpan perasaan terhadap isterinya, pelakon Elfira Loy sejak lima tahun lalu.

Selamat diijabkabulkan pada 1 Januari lalu, majlis pernikahan serba mewah pasangan sensasi Elfira loy dan Faris Khairol Anuar masih lagi menjadi bualan ramai netizen.

Klik untuk gambar besar
Hani  Fazdil

Boleh dikatakan hubungan Elfira dan suaminya tidak terlalu didedahkan kepada umum dan ramai tertanya-tanya bagaimana perkenalan mereka.

Mengikat tali pertunangan pada September tahun lalu, Elfira dan Faris selamat disatukan sebagai suami-isteri kira-kira pukul 9.30 pagi di Poolside Cyberview The Lodge, Cyberjaya.

Pasangan itu juga dikatakan akan mengadakan kenduri perkahwinan di Pusat Konvensyen Antarabangsa Putrajaya (PICC) dan turut dilaporkan mereka bakal mengadakan lima majlis berbeza bagi meraikan hari bahagia mereka.

www.myartis.com / Sumber: Rotikaya & xtra

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR NOSTALGIA FASHA SANDHA

BIODATA:
Nama penuh: Nur Fasha Sandha Hassan
Nama komersil: Fasha Sandha
Keluarga: Anak kedua daripada empat beradik
Tarikh lahir: 28 Mac 1984
Pendidikan: Institut Kebudayaan Belia Negara (diploma)
Kerjaya: Pelakon, Model iklan
Tempat lahir: Hospital Besar Sultanah Aminah, Johor Bahru

SEJARAH:
Fasha mula mendapat perhatian selepas lakonannya dalam Black Maria. Drama bersiri Natasya seterusnya telah melonjakkan nama Fasha sekaligus menjadikannya antara pelakon wanita paling menonjol. Kontroversi antara Fasha dengan Nora Danish serta percintaannya dengan Jejai turut menghangatkan nama pelakon dan model ini di persada seni.

Klik untuk imej besar...

Makan nasi ngan kicap je ke??


8 FOTO: SELAMAT DIIJABKABUL - DATUK JALALUDDIN HASSAN KINI SUAMI RAPIDAH

Alhamdulillah... tahniah kami ucapkan kepada Datuk Jalaluddin Hassan yang telah selamat bergelar suami kepada pilihan hatinya, Datin Rapidah Abdul Ghani dengan sekali lafaz tepat jam 10.55 pagi tadi.

Majlis nikah pasangan ini yang diadakan secara sederhana itu telah berlangsung di Masjid Bandar Tun Hussein Onn, Cheras.

Dalam majlis tersebut, Datuk Jalaluddin telah memberi mas kahwin sebanyak RM300 berseta lima dulung hantaran termasuk kerusi urut dan dibalas tujuh oleh pihak perempuan.

Difahamkan, majlis Ijab dan Kabul ini disempunakan oleh kekanda Datin Rapidah iaitu, En Lokman Abd Ghani.

Sebelum ini, perkhabaran tentang hantaran kerusi urut daripada Jalaluddin kepada bakal isterinya itu turut mendapat perhatian warga laman sosial.

Klik untuk gambar besar

Bagi pelakon veteran ini, dia mempunyai sebab tersendiri menjadikan kerusi urut sebagai hantaran.

"Dia memang memerlukan kerusi urut itu kerana banyak membuat kerja-kerja rumah. Dengan adanya kerusi urut, senang untuk dia beristirehat," katanya sebelum ini.

Untuk pengetahuan, Datuk Jalaluddin dan juga isterinya yang kini berusia 44 tahun dan juga seorang ibu tunggal mula berkenalan melalui Facebook.

Datuk Jalaluddin sebelum ini mendirikan rumah tangga dengan Datin Hashimah Mad Ehsan selama 40 tahun sebelum arwah meninggal dunia pada 5 November 2016 akibat komplikasi pelbagai penyakit termasuklah kencing manis dan paru-paru berair.

www.myartis.com / Foto: Hlive, Ashraf Muslim & @kakmar_marissa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI NAFI DIRINYA & TEMAN LELAKI ADEL AF2014 DALAM PROSES CERAI

Isteri kepada teman lelaki Adel yang bernama Hairin, 26, menafikan bahawa dirinya dan suami kini sedang dalam proses cerai seperti yang didakwa Adel.

Artikel terdahulu:

GOSIP - ADEL AF2014 CINTAI SUAMI ORANG SAMPAI BERCERAI
UPDATE: SUAMI ORANG MENGAKU 'DUDA' - ADEL AF2014 KENA 'AUTA'?

Sebelum ini, Adel menafikan cerita keluar masuk hotel dengan teman lelakinya. Kata Adel, teman lelakinya itu mengaku duda semasa perkenalan mereka bermula dan kini dia sedang dalam proses perceraian dengan isterinya.

"Saya dan suami tidak pernah bercerai, bagaimana suami saya boleh menjadi duda dan tiba-tiba kami dalam proses penceraian?

"Keluarga saya sangat bahagia. Selepas berlaku begini suami saya mula menipu dan segala pergerakan Adel dan suami dapat saya lihat melalui akaun Instagram Adel.

"Sepanjang saya di kampung mereka berkaraoke, bercheck-in, Adel ikut suami saya ke hulu ke hilir," jelasnya.

Menurut Hairin, suami itu mula berubah setelah rapat dengan Adel. Suaminya itu memberitahu yang dia akan meninggalkan Adel perlahan-lahan tetapi masih menjalinkan hubungan dengan penyanyi itu.

"Selama enam tahun bersama suami keluarga saya bahagia. Mulai tiga bulan lepas suami saya mula berubah. Saya tak sedap hati. Saya periksa telefon bimbitnya, dan saya nampak mesej-mesej antara Adel dan suami. Saya ambil gambar perbualan mereka guna telefon saya sendiri.

"Saya tanya suami A sampai Z. Dia mengaku menjalinkan hubungan intim dengan Adel di belakang saya. Kawan-kawan saya nampak mereka daftar masuk ke sebuah hotel di Kota Kinabalu. Saya bersua muka dengan Adel dan suami sebelum pulang ke Johor dan Adel memberitahu dia mahukan suami saya," katanya.

Sebab kenapa Hairin tampil dengan cerita sebenar ini adalah kerana mahukan keadilan bagi dirinya dan tiga orang anak perempuannya.

Sumber & foto: beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BERTUNANG - DIANA DANIELLE TAK KISAH KAHWIN MUDA

"Saya menganggap pertunangan dengan Farid sebagai satu tempoh percubaan sebelum bergelar suami isteri," demikian komen Diana Danielle mengenai pertunangannya dengan Farid Kamil ahad lalu.

Malah Diana atau nama sebenarnya Diana Danielle Danny Beeson, 21, memberitahu pada media, bertunang pada usia muda tidak menghalangnya untuk belajar menjadi seorang wanita yang lebih matang.

 Klik untuk imej besar...

"Terima kasih atas ucapan dan doa yang diberikan pada kami. Sebenarnya saya tidaklah terlalu teruja, tetapi bagi saya, pertunangan ini adalah ujian buat kami.

"Bersedia atau tidak, kami akan belajar perlahan-lahan untuk serasikan diri dalam ikatan ini (bertunang).

"Kami mengadakan majlis pertunangan yang sangat sederhana sebenarnya dengan kehadiran keluarga kedua-dua belah pihak.

"Alhamdulillah, semuanya berjalan dengan lancar. Doakanlah yang terbaik buat kami," ujar Diana yang turut memberitahu pertunangan tersebut tidak akan melebihi jangka masa setahun.

Farid bersama ibu tercinta...

Untuk imbasan, Farid dan Diana bertunang pada Ahad lalu di kediaman pihak perempuan di Damansara, Selangor. Awalnya, mereka telah berkenalan dan bercinta selama tiga tahun apabila sama-sama terlibat dalam bidang lakonan.

Dalam majlis tersebut, Diana telah menerima sebentuk cincin yang disarungkan oleh ibu Farid sendiri. Selanjutnya, pihak perempuan memberi lima dulang hantaran berbalas tiga dulang daripada pihak lelaki. Antaranya ialah senaskhah Al-Quran, pakaian dan kasut.


5 GAMBAR - AKSI 'HANGAT' HETTY SARLENE BERSAMA MAT SALLEH

Jika anda masih ingat pada Januari lalu, pelakon Singapura yang pernah popular melalui drama bersiri Sembilu Kasih, Hetty Sarlene tiba-tiba bikin panas apabila tampil seksi berbanding imej sebelumnya.

Artikel terdahulu:

SELEPAS BERTUDUNG, HETTY SARLENE KEMBALI BIKIN PANAS

Terkini, artis yang kembali ke negara asalnya iaitu di Singapura dilihat amat bahagia dengan kekasih barunya seorang jejaka mat salleh.

Malah bukan setakat bahagia, tetapi agak intim apabila fotonya bersama boyfriend mat salleh tersebut dikongsinya melalui Instagram.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


3 GAMBAR - NATASHA HUDSON & BABY NAEEMA

Gambar terkini bayi Natasha Hudson yang diberi nama Naeema Taqiyyah. Untuk info, bayi comel tersebut lahir pada 22 April lalu hasil perkahwinannya dengan Carleed Khaza pada April 2012.

Jom tengok..!

Klik untuk imej besar...

Photo Kredit : Natasha Hudson Instagram


BILA FOTO SHUIB DUDUK ATAS PELAMIN TERIMA USIKAN

Menerusi perkongsian di laman Instagram, pelawak dan usahawan Shuib Sepahtu telah memuat naik gambar sekitar majlis perkahwinan.

"Selamat Pengantin Baru @hakkimzaharudin @suciuwais," tulis Shuib sebagai kapsyen.

Bagaimanapun, gambar Shuib atas pelamin seorang diri tanpa ditemani sesiapa telah menarik perhatian ramai.

Susulan daripada posting tersebut, ruangan komen terus 'dibanjiri' dengan usikan orang ramai mengenai siapakah yang bakal mengisi tempat kosong di sebelah Shuib kelak.

Malah, ada juga netizen yang memetik nama penyanyi dan pelakon Siti Nordiana atau mesra disapa Nana.

Klik untuk gambar besar

"Makan nasi minyak jangan lupa jemput tau". - "Nana tak ikut ke". - "Uish Siti Nordiana ke calonnya, jangan mengundang, tapi sis setuju". - "Ada dengar kata Nana betul ke," itulah antara komen-komen netizen.

Biarpun kesemua usikan tersebut hanya sebagai gurauan, namun ada juga yang berharap komen-komen berkaitan siapakah pengganti arwah Siti Sarah Raisuddin perlu dihentikan.

"Saya harap komen 'kahwin lagi' perlu dihentikan demi menjaga hati anak-anak dan menghormati arwah. Shuib nampak begitu merindui arwah dalam post beliau. There is no light in his eyes anymore," tulis seorang pengguna Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI SALEHA AKUI SEDANG KENAL HATI BUDI JOSHUA FITTON: "YANG PENTING DIA BELUM KAHWIN, TIADA ANAK"

"Ya betul dia adalah orang yang saya pernah katakan sebelum ini, kami sedang berkenalan dan mengenali antara satu sama lain," demikian kata pelakon Siti Saleha yang sebelum ini mengakui sedang berkawan rapat dengan seorang jejaka berdarah kacukan sepertinya selepas 10 bulan bercerai dengan bekas suami, Ahmad Lutfi Azhar.

Terbaru, perkongsian Siti Saleha itu menjadI perhatian ramai apabila dilihat memuat naik foto bersama seorang jejaka tampan yang merupakan pereka fesyen ternama tempatan bernama Joshua Fitton.

Jelas Saleha, dia dan Joshua masih dalam tempoh perkenalan dan mengenal hati budi masing-masing.

"Apa pun dengan berkongsi gambar bersamanya, saya harap semua orang tidak melebih-lebih untuk fikir apa seterusnya kami perlu lakukan. Ini adalah tempoh berkawan untuk kami berdua," ujarnya.

Klik untuk gambar besar

Berkongsikan detik perkenalan mereka, Saleha berkata dia mengenali adik kepada jejaka itu terlebih dahulu kemudian baru mengenali Joshua. Dalam pada itu, Saleha turut berseloroh mengatakan apa yang paling penting jejaka itu merupakan seorang bujang dan tiada anak.

"Dia seorang pereka fesyen, saya pada mulanya hanya kenal adik dia, kemudian baru mengenalinya. Everything going ok. Semoga semua yang baik-baik sahaja. Apa yang penting dia belum kahwin dan tiada anak," tutur Saleha.

Untuk makluman, Siti Saleha pernah mendirikan rumah tangga dengan Ahmad Lutfi Azhar namun perkahwinan mereka hanya bertahan selama empat tahun dan tidak dikuniakan cahaya mata.

  ________ IKLAN ________ 🔥JUALAN 12.12 HARI JADI SHOPEE. 🤩 JOM BOOKING🔥 Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. 👍 Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar 🔥. Kalau kena harga, anda mungkin boleh dapat barangan itu secara percuma. 😍
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MEREKA PERGI ATAS URUSAN KERJA" - POLIS MINTA ISA & RISTEENA MINTA MAAF PADA NETIZEN

"Mereka pergi atas urusan kerja, tapi dalam masa sama apabila dah selesai kerja tu ada masa terluang tu mereka... yerlah baru kahwin kan. Dia akui ketika di sana memang ada keluar... sebab baru kahwin kan. Gambar-gambar yang diambil untuk kenangan je, tapi kesilapannya ialah apabila muat naik hingga mendapat kecaman.

"Berdasarkan keterangan yang diperlukan oleh pihak polis, pasangan ini berjaya mengemukakan bukti serta segala dokumen yang diperlukan. Pihak polis berpuas hati bahawa mereka ke sana bukan atas dasar untuk honeymoon, tapi atas urusan perniagaan. Kita juga dapati mereka menempah pesawat ke Sabah setelah mendapat kebenaran polis.

"Pihak polis dah nasihat mereka supaya counter balik dengan netizen di media sosial untuk minta maaf. Itu lebih baik untuk meredakan isu ini. Apabila timbul isu ini pihak polis pun susah kerana seolah-olah kami dipermainkan oleh orang untuk rentas negeri," kata Ketua Polis Daerah Wangsa Maju, Superintendan Ashari Abu Samah.

Bagi meredakan keresahan ramai, pasangan selebriti Isa Khan dan Risteena Munim diminta untuk membuat permohonan maaf secara terbuka berhubung salah faham yang dicetuskan mengenai perjalanan rentas negeri ke Sabah baru-baru ini. Ashari berkata, ia adalah jalan terbaik bagi memastikan semua pihak mendapat maklumat yang tepat dalam isu berkenaan.

Klik untuk gambar besar

Beliau ditemui selepas Isa atau nama sebenarnya Mohammad Fara Aidid Ali Dad Khan, 28, serta isteri, Risteena atau Nur Risteena Munim Zainul Ilyas, 32, hadir memberi keterangan di Ibu Pejabat Polis Daerah (IPD) Wangsa Maju pada Jumaat.

Pasangan ini mencetuskan kebimbangan awam apabila didakwa menyalahgunakan kebenaran rentas negeri ke Sabah selepas dilihat memuat naik gambar dan video di media sosial seperti sedang menikmati bulan madu.

Menjelaskan lanjut mengenai isu berkenaan, Ashari berkata pihaknya berpuas hati dengan keterangan yang diberikan pasangan itu. Ujarnya tiada sebarang unsur salah guna kebenaran rentas negeri melainkan isu salah faham.

Bagaimanapun Ashari berkata sama ada Isa mahupun Risteena, mereka mengakui tindakan memuat-naik gambar dan video seperti sedang menikmati bulan madu adalah satu kesilapan.

Tambah Ashari lagi isu Isa dan Risteena adalah berbeza dengan kes melibatkan Instafamous dan suaminya yang didapati memberi keterangan palsu bagi mendapatkan kebenaran rentas negeri untuk berbulan madu.

"Ia bukan dirancang awal, untuk makluman mereka ke sana untuk lancarkan produk pada awal April ini. Maknanya ia bukan sesuatu yang dirancang oleh mereka seperti yang dilakukan oleh pasangan sebelum ini," jelasnya.

Mengulas mengenai sangkaan orang ramai kononnya wujud unsur berat sebelah dalam isu kebenaran rentas negeri terhadap golongan tertentu termasuk selebriti, Ashari menafikannya.

"Tiada pun kelonggaran untuk artis atau sesiapa, polis layan sama rata asalkan kemukakan dokumen yang diperlukan. Tapi kalau ada cubaan salah guna kebenaran, kita tak teragak-agak untuk ambil tindakan," tuturnya.

Dalam pada itu, usaha media untuk menemubual pasangan artis berkenaan gagal apabila kedua-dua mereka tidak memberi kerjasama.

www.myartis.com / Sumber & foto: mStar, Instagram Isa Khan & Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INILAH SAYA... BAIK BURUK SAYA YANG TANGGUNG" - ELYANA AKUI BUKA HIJAB

"Saya sudah fikir semasak-masaknya. Inilah saya. Terima kasih kepada semua yang mendoakan selama ini. Jika anda masih lagi mahu mendoakan saya, saya harap doa yang baik itu berbalik kepada anda.

"Baik buruknya, saya yang akan tanggung. Jika anda boleh terima diri saya, Alhamdulillah. Jika tak boleh, saya tidak dapat berbuat apa-apa kerana inilah saya," jelas penyanyi Elyana yang akui kini tidak lagi berhijab.

Selepas memuat naik gambarnya tidak berhijab tempoh hari, Elyana telah membuatkan ramai pihak tertanya-tanya dan ada juga yang mengkritik tindakan penyanyi itu.

Elyana berkata, dia sudah berfikir masak-masak sebelum membuat keputusan tersebut serta berharap orang ramai mendoakan yang baik-baik buat dirinya. Enggan peduli dengan kecaman dilemparkan netizen, Elyana memberitahu tiada keperluan untuknya menjelaskan mengenai tindakannya itu.

Klik untuk gambar besar

"Saya mengambil keputusan untuk tidak menjelaskan apa-apa kerana mereka (netizen) tidak ingin penjelasan daripada saya. Selagi saya menjelaskan, selagi itu macam-macam cerita tidak masuk akal yang akan timbul.

"Jadi, demi menjaga tatasusila, jiwa, persekitaran saya, saya mengambil keputusan untuk tidak menerangkan apa-apa kepada mereka yang langsung tidak mahu memahami," katanya.

Dalam pada itu, Elyana atau nama sebenarnya Erneelya Elyana Emrizal, 35, berkata dia sudah penat untuk menjaga hati orang lain dan kini dia hanya mahu fokus pada jiwanya sendiri.

"Dalam hidup saya tidak pernah rasa penyesalan. Cuma apa yang boleh saya katakan, setiap hari saya impikan kehidupan yang baik untuk jiwa saya. Sebelum ini saya hanya mementingkan jiwa dan hati orang sehinggakan saya terlupa tentang diri saya. Jadi, sekarang ini saya akan buat apa yang saya terfikir nak buat," ujarnya.

Dalam perkembangan lain, Elyana berkata, dia masih menjalani rawatan kemoterapi: "Rawatan kemoterapi masih belum selesai. Apabila sudah selesai barulah saya fikir rawatan lain," katanya yang juga pernah ke Indonesia untuk menerima rawatan," kongsinya.

Terdahulu, wanita kelahiran Shah Alam, Selangor telah mengumumkan dirinya bebas kanser limforma pada penghujung, tahun lalu selepas 12 tahun menanggung derita. Pengumumamn itu menjadi bualan hangat dalam media sosial.

Elyana kali pertama membuat pendedahan mengenai kanser limfoma tahap empat dihidapinya selepas tersingkir pada minggu kelima program realiti, Gegar Vaganza musim keempat (GV4) pada 2017.

Untuk makluman, Elyana mendirikan rumah tangga dengan Khairul Anuar Husin pada 2010 dan dikurniakan anak perempuan, Cinta Sumayyah, 10, dan anak angkat, Cahaya Ramadhani yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARAH NABILAH & SUAMI PILIH 'ANDRE OMAR' UNTUK PUTERA SULUNG

"My precious, Andre Omar bin Mohamed Amirul. Ya, semua makanan yang saya pesan melalui perut mommy pergi ke pipi saya," demikian tulis pelakon Farah Nabilah Saipuddin, 28, yang berkongsi nama putera sulungnya selepas enam hari melahirkan selain bergurau mengenai wajah tembam si kecil ini.

Dalam entri tersebut, Farah juga berkongsi sebahagian wajah anaknya. Rata-rata pengikut dan rakan selebriti turut mengucapkan tahniah dan tidak sabar untuk melihat wajah penuh Andre Omar.

Untuk makluman, Farah dan suami yang juga juruterbang, Mohammed Amirul Yunus selamat diijabkabulkan pada 20 Disember lalu di Mutiara Ballroom, Royale Chulan Damansara.

Klik untuk gambar besar

www.myartis.com / Sumber & foto: Astro Gempak & Instagram Farah Nabilah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN GENAP USIA 37 TAHUN, MOHON DOA CEPAT DAPAT JODOH

"Assalamualaikum. Ucapan HAPPY BIRTHDAY BUAT MU MOHD RAZIZAN BIN ABDUL RAZAK. Semoga terus berjaya dan berjaya. Jangan pernah berhenti buat orang tersenyum.

"Semoga Allah merahmati mu selalu dan sihat sentiasa murah rezeki dan dipanjangkan umur. Segala usaha mu dipermudahkan jua jodoh dipercepatkan. Amin amin amin. #happybirthday #zizanrazak," tulis pelawak dan pelakon, Zizan Razak menerusi laman Instagram.

Selain ucapan hari lahir buat dirinya, Zizan yang kini sudah menginjak usia 37 tahun hari ini itu turut mendoakan agar Allah SWT sentiasa merahmati dirinya dalam setiap perkara yang dilakukannya.

Klik untuk gambar besar

Dalam masa sama, Zizan atau nama sebenarnya, Mohd Razizan Abdul Razak juga mendoakan agar dirinya cepat dipertemukan jodoh.

Ucapan yang ditulis Zizan untuk dirinya sendiri itu turut menarik perhatian ramai rakan selebriti yang turut mendoakan kesejahteraanya dan rata-ratanya mengharapkan pelakon filem 'Polis Evo' itu segera dipertemukan jodoh.

"Happy birthday bro. Semoga dipermudahkan segala urusan, dimurahkan rezeki dan cepat kahwin," tulis Fizo Omar.

"Selamat lahir beb! Semoga dipercepatkan jodoh, dikurniakan kesihatan amin," tulis Yana Samsudin.

"Happy birthday Zizan. Semoga berjaya dunia akhirat! Saya cop awal-awal nak jadi pengapitmu," usik Izzue Islam.

Terdahulu, Zizan pernah dikaitkan bercinta dengan Juliana Evans, Mira Filzah dan Emma Maembong. Kesemua selebriti wanita yang dikaitkan dengannya itu kini sudah berkahwin sehinggakan netizen pernah membuat gurauan yang menyebabkan Zizan terasa hati dengan perkara itu baru-baru ini.

www.myartis.com / Sumber & foto: mStar & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH MATERIALISTIC, HIDUP DITANGGUNG SUAMI - MAWAR RASHID LUAH SEDIH

"Dari dulu Mawar selalu dengar orang cakap Mawar ni materialistic. Mawar ni pandang harta, Hidup Mawar ni semua laki tanggung. Sedih hati Mawar. Perit tau. Perit sangat sebab selama ni Mawar kerja 24/7 all out habis-habisan.

"Kalau tanya kawan-kawan atau keluarga Mawar, dorang tahu macam mana Mawar sibuk kerja dari muda-muda. Mawar dari kecik diajar untuk berdikari. Dari umur 15 tahun lagi Mawar memang tak mintak duit dari mamy untuk pergi sekolah," tulis pelakon dan usahawan Mawar Rashid menerusi laman Instagram.

Melihat pada entri tersebut, Mawar meluahkan rasa sedih apabila ada yang menuduhnya hanya memandang harta kekayaan dan hidup ditanggung oleh suami. Jelas Mawar, sejak dari kecil dia diajar untuk berdikari dan sudah mencari duit sendiri ketika sekolah lagi.

Klik untuk gambar besar

Dalam masa sama, Mawar Rashid berkongsi rasa gembira apabila berjaya memiliki rumah idaman pada usia 26 tahun, selain mengucapkan terima kasih kepada suaminya yang turut sama bekerja keras untuk mendapatkan rumah idaman mereka itu.

"Tak sangka umur 26 tahun dapat beli bungalow. Alhamdulillah Mawar bersyukur dapat beli first house atas nama Mawar sendiri. Thank you hubby sama-sama kerja keras, sama-sama tontong untuk dapatkan rumah idaman kite!" katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INGIN ELAK INSIDEN SAMA BERLAKU - RUHAINIES PASANG 'BODYGUARD'

Setiap kali menghadiri urusan berkaitan kerjaya seni, Ruhainies atau nama sebenarnya Nur Ruhainies Farehah Zainul Ilyas mengambil tindakan terbaik dengan ditemani 'pengawal peribadi'  iaitu ibunya sendiri bagi mengelakkan kontroversi berulang berikutan tersebarnya video mesra beliau bersama suami penyanyi, Adira, Dato Seri Adnan Abu (Dato Red) yang hangat diperkatakan minggu lalu.

"Saya bertuah kerana ibu yang mahu menemani saya dan menjadi teman paling rapat. Ibu juga banyak memberikan sokongan dan nasihat kepada saya. Seperti insiden yang berlaku baru-baru ini, ibu banyak nasihatkan saya supaya bertenang berdepan dengan dugaan," ujarnya dipetik sebagai berkata.

Ruhainies yang terkenal menerusi drama bersiri 'Hello Mr Perfect' itu percaya akan lebih selamat apabila wanita terbabit sentiasa berada di sisi.

"Ketika kejadian lalu itu pun saya tidak berseorangan, malah ditemani adik dan beberapa teman. Jadi, untuk beberapa tempoh waktu ini saya lebih selesa dan yakin apabila ibu berada di sisi. Mengenai apa yang berlaku, saya yakin semua pihak sudah maklum dan saya juga sudah berikan kenyataan," jelasnya.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Ibu Ruhainies, Che Bunga Salleh, berkata sebagai ibu beliau sentiasa mendoakan yang terbaik buat anaknya.

"Saya selalu berpesan supaya mereka menjaga tingkah laku dan tutur kata. Seperti apa yang menimpa Ruhanies, saya ingatkan dia berhati-hati apabila berkata-kata.

"Saya sedih apabila tengok Ruhainies berkurung dalam bilik tempoh hari. Syukurlah dia seorang yang kuat dan tenang berdepan semua ini," katanya yang sanggup menemani Ruhainies demi kebaikan anaknya itu.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IESYA TOH & SUAMI TIMANG ANAK KEDUA, PEREMPUAN

Pada 22 Mei lalu, personaliti televisyen, Iesya Toh dan suaminya, Mohd Huzairee Muhamad meraikan keberkatan bulan Ramadan dengan menyambut kelahiran anak kedua yang merupakan seorang perempuan.

Difahamkan, bayi perempuan pasangan ini dilahirkan dengan berat 2.98 kilogram pada jam 4.43 petang di sebuah hospital di Shah Alam, Selangor.

Menurut Iesya, pada awalnya dia mengunjungi pusat rawatan berkenaan sekadar untuk melakukan pemeriksaan.

"Apabila berada di sana, doktor memaklumkan saya sudah boleh melahirkannya. Jika diikutkan, anak kedua saya ini dijangka kelahirannya pada hujung bulan ini atau awal Jun depan.

Klik untuk gambar besar

"Alhamdulillah, proses kelahiran berjalan lancar. Anak kedua saya ini dilahirkan secara normal, sama seperti abangnya," katanya.

Menurut bekas pengacara Selamat Pagi Malaysia itu, di sebalik kegembiraan menyambut kehadiran cahaya mata kedua, hatinya terusik apabila mengenangkan bapanya, Sanny Toh Abdullah, yang meninggal pada 8 Februari lalu.

"Rasa sakit bersalin bagai bertambah apabila saya terkenangkan ayah yang baru beberapa bulan meninggalkan kami. Ketika berada dalam bilik bersalin, saya sentiasa teringatkannya," tuturnya.

Sementara itu, kata Iesya, buat waktu ini dia dan suaminya belum bersedia menayangkan wajah puteri mereka.

"Kata orang tua, tidak elok wajah anak ditayangkan awal-awal. Jadi, kami menurut saja. Insya-Allah, selepas tujuh hari kelahirannya, baru kami sepakat mendedahkan wajah dan namanya," ujarnya.

Untuk makluman, Iesya berkahwin dengan ahli perniagaan berkenaan pada Mei 2015. Mereka dikurniakan cahaya mata pertama, Harraz Daiyan, setahun kemudian.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SARI YANTI SELAMAT BERSALIN - JEP SEPAHTU TIMANG ANAK KEDUA, LELAKI

Alhamdulillah... tahniah kami ucapkan kepada pasangan Jep Sepahtu dan Sari Yanti atas kelahiran anak kedua mereka yang merupakan bayi lelaki semalam (6 Jun 2020). Berita gembira ini telah dikongsikan oleh Jep menerusi laman Instagram miliknya hari ini.

"Subhanallah. Alhamdulillah.. Allahuakbar 🤲🏻😭.. Terima kasih sayang untuk cahaya mata kedua kita ❤🤗 @sariyanti #anakabah #babyboy #662020," demikianlah tulis Jep yang merupakan seorang pelawak dan pemyampai radio.

Semakin meriah nampaknya keluarga selebriti ini selepas mereka kini memiliki anak lelaki selepas melahirkan anak perempuan bernama Dariya Inara pada 25 April 2018. Meskipun ini adalah anak kedua kepada Jep tetapi kelahiran terbaru menandakan bahawa wanita ini sudah mempunyai 4 orang anak.

Hasil perkahwinan sebelum ini, Sari Yanti dikurniakan dua cahaya mata lelaki iaitu Barr Al-Aliy (10) dan Baasit Al-Haq (9). Apa-apapun, semoga Sari Yanti melalui proses pantang dengan lancar. Tahniah sekali lagi!

Klik untuk gambar besar

www.myartis.com / Sumber & foto: Beautifulnara, Instagram Jep Sepahtu & Sari Yanti

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - ARTIS HANGATKAN ‘KICKOFF’ BOLA SEPAK GAYA SANTAI DI TV9

Dunia bola sepak di Malaysia bakal berubah bermula bulan Ogos ini. Sebuah rancangan bual bicara yang dinamakan Kaki Bola, memaparkan segalanya daripada perbincangan mengulas sedutan-sedutan menarik dari perlawanan-perlawanan yang terbaru hingga temu bual bersama tetamu jemputan yang turut membincangkan perihal bola sepak akan diperkenalkan kepada penyokong setia TV9.

Rancangan penghidup semangat bola sepak ini bakal keudara setiap hari Jumaat, pada jam 10.30 malam di TV9 bermula Jumaat, 7 Ogos ini.

"Rancangan Kaki Bola ini diwujudkan demi menaikkan martabat sukan bolasepak negara dari sudut yang lebih relaks dan santai. Hal ini kerana, Kaki Bola merupakan sebuah rancangan temu bual santai yang bertemakan bola sepak pertama di Malaysia.

Klik gambar untuk size besar

"Kami mengemukakan idea ini kerana idea rancangan ini unik berbanding rancangan bola sepak lain yang bernada serius sewaktu membincangkan perihal bola sepak. Oleh itu, kami berharap agar rancangan Kaki Bola ini dapat memberikan para penonton satu pengalaman baharu dalam menonton sebuah rancangan bola sepak," ujar Pengurus Besar Kumpulan, TV3 dan TV9, Cik Sherina Nordin.

Rancangan Kaki Bola ini akan mengisi 40 minit masa udara para penonton setiap malam Jumaat dengan pelbagai segmen. Antaranya segmen mengulas perlawanan-perlawanan yang terbaru. Dalam segmen ini, Deen dan Haziq akan paparkan sedutan-sedutan menarik tentang perlawanan terbaru, fakta-fakta menarik tentang perlawanan itu, dan juga membincangkan isu-isu panas yang berbangkit ketika perlawanan itu.

Selain itu, rancangan ini akan memuatkan satu segmen yang menampilkan tetamu jemputan yang terdiri daripada personaliti bola sepak atau artis seperti, Shuib, Khir Rahman, Sam Bunkface, Radhi, Sharifah Sakinah.

Selain dari segmen itu, terdapat juga sebuah segmen dimana Shiha Mentor dan Diana Rusdi akan menemu ramah kaum hawa di jalanan secara rawak untuk bertanyakan kepada mereka tentang pendapat mereka mengenai perlawanan terbaru atau apa sahaja mengenai bola sepak. Video rakaman mereka akan dipaparkan di dalam studio untuk pihak lelaki menjawab soalan-soalan Shiha dan Diana.

Menariknya tentang rancangan Kaki Bola ini adalah wujudnya satu segmen permainan mini di pengakhiran rancangan. Permainan yang menutup tirai rancangan ini dinamakan ‘Artis VS Football Star’. Permainan yang mempunyai tema berbeza setiap episod ini memerlukan kedua-dua tetamu jemputan akan berentap antara satu sama lain.

Ikuti perkembangan Bola Sepak negara dengan gaya santai dan menyeronokkan dalam rancangan Kaki Bola, setiap Jumaat bermula 7 Ogos 2015 pada jam 10.30 malam hanya di saluran 119, TV9.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TEMUI VIDEO BERAHI SUAMI BERSAMA WANITA LAIN - ISTERI PENDAKWAH TERTEKAN

Kontroversi rumah tangga beberapa pendakwah selebriti sehingga kini masih belum reda lagi tetapi sudah timbul pula kisah terbaharu membabitkan seorang lagi penceramah bebas kelahiran program realiti yang didakwa berlaku curang. Pendedahan tersebut dilakukan isterinya yang hanya dikenali sebagai A.

A mendakwa dirinya sudah tidak mampu untuk menanggung beban dan penderitaan sepanjang empat tahun perkahwinannya dengan selebriti terbabit. Tambah wanitaitu, dia mengalami tekanan emosi ekoran perbuatan buruk suaminya yang beberapa kali 'terkantoi' kerana curang.

"Bukan niat saya untuk membuka aib suami kepada khalayak, namun saya tak mahu mereka terpedaya dengan penampilan golongan sebegini. Bayangkan suami saya sanggup melakukan panggilan tidak senonoh dengan wanita lain. Semuanya terbongkar selepas saya menemui rakaman video tersebut yang disimpan dalam telefon bimbitnya," ujar wanita tersebut.

Klik untuk gambar besar

Lebih mengejutkan, A mendedahkan ia bukanlah kali pertama suaminya melakukan perkara seumpama itu. Dia juga mendakwa turut menemui beberapa keping gambar bekas teman wanita suaminya yang dikongsi melalui pesanan peribadi (DM) di laman sosial Instagram.

"Ini bukan kali pertama, sebelum ini dia pernah bertukar gambar berahi dengan bekas teman wanitanya menerusi DM di Instagram. Namun saya memaafkannya dengan harapan dia akan berubah. Namun sangkaan saya meleset, dia masih berperangai buruk biarpun selepas kami dikurniakan cahaya mata. Kejadian yang berlaku telah menyebabkan saya mengalami tekanan perasaan," jelasnya.

Bukan itu sahaja, peserta program realiti yang berusia 29 tahun itu juga dikatakan sering menghantar kiriman dalam bentuk DM kepada gadis-gadis muda secara rawak di Instagram dengan niat untuk memulakan perbualan tidak senonoh.

"Sepatutnya dia gunakan gelaran yang dipikulnya untuk berdakwah dan menegakkan agama, tapi lain pula jadinya. Dia menggunakan pengaruhnya di laman sosial untuk berkenalan dengan beberapa gadis muda. Malah saya diberitahu oleh beberapa mangsanya yang dia sering memulakan perbualan mesra malah cuba untuk membuat panggilan video," tambahnya.

Wanita terbabit yang tampil mendedahkan perkara tersebut itu juga berhasrat untuk membuat tuntutan fasakh terhadap suaminya itu. Dalam pada itu, pendakwah terbabit menghubungi memohon agar isu berkenaan tidak dipanjangkan. Dia bagaimanapun enggan memberi ulasan lanjut berhubung tuduhan isterinya itu.

www.myartis.com / Sumber & foto: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAINAL ALAM BERPELUK SAKAN...

Sebagai pengacara dan bekas wartawan, sepatutnya Pakcik Zainal kita ni menunjukkan contoh yang baik pada artis mahupun peminatnya. Ni tidak... malah tanpa segan silu dia berpeluk sakan macam 'orang utan' kat dalam zoo..! Kurang kasih sayang juga ke Zainal Alam oii..!!(\__/)(='.'=)(")_(")myartis 2008


BILA SHAZA BAE & NADHIR NASAR PULA DIKECAM DEK BABAK DUKUNG: "SAMA JE CAM ZUL RIPIN"

Lepas reda isu pelakon Zul Ariffin yang sebelum ini dikecam teruk setelah memuat naik video babak panas dalam drama 'Perempuan Itu', timbul pula video baru yang turut menerima kritikan.

Melihat pada video dimuat naik oleh pelakon baru, Shaza Bae di laman sosial, menunjukkan di sebalik tabir salah satu babak drama lakonannya bersama pelakon Nadhir Nasar dipercayai sebagai suami isteri.

Apa yang menjadi perhatian adalah babak di mana Nadhir mendukung Shaza sehingga 'off camera'. Kata Shaza di kapsyen, mengikut skrip Nadhir sepatutnya tidak perlu mengangkatnya pun.

Perbuatan itu mendapat kritikan ramai netizen di ruangan komen yang membangkitkan semula isu video panas Zul Ariffin. Rata-ratanya mengecam dua pelakon itu kerana tidak menjaga ikhtilat apatah lagi ia tidak dituntut oleh skrip.

Klik untuk gambar besar
KLIK VIDEO DIBAWAH INI UNTUK TONTON
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANDAI SUAMI 'BERUBAH' - ADIRA PASRAH, BADAN BELUM CUKUP RAMPING

Penyanyi Adira Suhaimi sebelum ini pernah berkongsikan bahawa dia berjaya menurunkan berat badannya sehingga 25 kilogram tanpa berdiet.

Bagaimanapun, jumlah tersebut belum cukup lagi untuk memuaskan hati Adira itu sendiri. Malah dia juga pasrah sekiranya penampilannya selepas bersalin kurang disenangi suami.

"Harapan tinggal harapan kalau nak ke 42kg semula seperti dulu. Bila melahirkan anak, saiz badan semakin membesar dan tidak akan kembali seperti dahulu. Saya terima saja berapa berat yang saya mampu dapatkan," katanya.

Disoal pula mengenai suaminya, Datuk Seri Adnan Abu atau lebih dikenali dengan gelaran Datuk Red yang kemungkinan berubah hati ekoran penampilannya kini, Adira berkata yang beliau lebih selesa menyerahkan perkara tersebut kepada Tuhan.

"Itu susah mahu cakap. Itu semua kerja Tuhan," jelas Adira yang mengakui tidak menolak rezeki jika dikurniakan cahaya mata kedua dalam masa terdekat.

Klik untuk gambar besar

Dalam masa sama, Adira berkata suaminya yang merupakan seorang ahli perniagaan itu tidak membeza-bezakan semua anaknya.

"Saya pun tidak tahu perasaan dia kerana ini bukan pertama. Ini anak keenamnya. Dia macam biasa saja.

"Datuk Red ini sangat sayangkan anak-anaknya. Dia tidak beza-bezakan. Walaupun yang kecil baru dilahirkan, kasih sayang beliau tetap sama.

"Tiada yang berbeza dengan yang di sana dan di sini. Secara jujur kami tiada masalah. Kami baik-baik saja," jelasnya.

Adira melahirkan anak pertama pada 10 Mac lalu yang juga anak keenam bagi Datuk Red yang diberi nama Anggerik.

Melahirkan melalui kaedah pembedahan, Adira berkata berat badannya kini sekitar 49kg walaupun pernah mencecah 74kg semasa kehamilan.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NAK MANJA JE 24 JAM - AYDA JEBAT DEDAH SIKAP SUAMI SUKA CIUM LAMA-LAMA

Semalam, Ayda telah memuat naik video mesranya bersama suami di Insta Story memaparkan Nabil mencium pipinya dalam tempoh yang agak lama.

Dakwa Ayda, suaminya suka menciumnya hampir sepanjang hari dan bertanya kembali sama ada adakah suami anda diluar sana sama seperti suaminya?

Untuk info, nombor 13 adalah nombor kegemaran Nabil dan dia juga berhasrat untuk mempunyai 13 orang cahaya mata.

Mereka berdua selamat diijabkabulkan pada 1 Januari lalu.

Amacam..? Ada yang sama perangai dengan suami Ayda ni cium lama-lama ke?

Klik untuk gambar besar

VIDEONYA:
https://www.facebook.com/rilekdansantai/videos/3645226885554799/

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PEMINAT TAK KERUAN LIHAT DA'I SYED YANG  BAKAL JADI USAHAWAN BISKUT

Semua sedia maklum mengenai kes perbicaraan pendakwah selebriti Da'i Syed membabitkan salah laku seksual membabitkan beberapa orang wanita.

Meskipun belum selesai kes tersebut, Da'i Syed atau nama sebenarnya Syed Syah Iqmal Syed Mohammad Shaiful Syed Jamalullail menerusi laman Instagram telah memberitahu yang dia kini bakal menceburkan diri dalam perniagaan menjual biskut.

Syed memuat naik tiga foto dirinya bersama biskut yang difahamkan untuk tujuan promosi perniagaannya itu. Hantaran tersebut ternyata telah membuatkan peminat Syed berasa tidak keruan.

Meninjau ruangan komen, ramai peminat terutamanya di kalangan wanita berasa tidak sabar untuk merasai dan membeli air tangan jejaka berusia 26 tahun itu. Malah ada yang meluahkan rasa terpegun dan jatuh hari melihat ketampanan Syed mengenakan apron.

Klik untuk gambar besar

www.myartis.com / Sumber & foto: Beautifulnara & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA SHILA & SHARNAAZ TAK DIRESTUI ND LALA?

Keutamaan Shila Amzah kini haruslah pada kerjaya dan keluarga terlebih dahulu kerana dia masih muda!

Demikian komen penyanyi ND Lala atau nama sebenarnya Amir Amzah Salleh, 50, berhubung gosip percintaan antara anaknya itu dengan Sharnaaz Ahmad yang heboh di laman sosial seolah sengaja dicanangkan kepada umum.

“Persepsi dan penilaian setiap orang tentang sesuatu perkara adalah hak mereka yang melihat.

Klik untuk imej besar...

Keutamaan Shila haruslah pada keluarga - ND Lala

“Orang boleh berkata apa sahaja tetapi sebagai bapa saya lebih mengetahui gerak-geri anak saya. Sama ada saya atau ibunya sentiasa ada di sisi Shila pada setiap masa.

“Setakat ini, tiada apa yang keterlaluan atau perkara pelik yang berlaku walau dengan sesiapa pun dia berkawan.

"Saya tidak pernah menyekat anak saya berkawan dengan mana-mana lelaki selagi ia mengikut landasan yang betul. Dalam hal ini, saya memberikan kebebasan dan ruang kepada Shila untuk menjalani proses normal yang dilalui oleh golongan muda-mudi.

“Selagi Shila mengikut landasan yang betul dan mengikut batas agama dan budaya, saya tiada halangan untuk dia berkawan dengan mana-mana lelaki,” katanya dipetik sebagai berkata.

Datang berpasangan ketika AJL...

Terdahulu ditanya tentang hubungan Shila dan Sharnaaz, katanya sebagai manusia biasa, dia tidak boleh meramalkan apa yang akan berlaku pada hari esok dan tidak tahu ke peringkat mana hubungan mereka akan pergi.

“Saya tidak keberatan jika dia berkawan dengan sesiapa pun kerana ia adalah proses yang normal," ujarnya tanpa mengiya atau menidakkan gosip cinta antara Shila dan Sharnaaz.


ISU FOTO BOGEL - WARTAWAN HM CABAR ATIKAH SUHAIME LAPOR POLIS

Gara-gara terlalu banyak kes moral yang dihadapi artis generasi sekarang, wartawan veteran dan juga Pengarang Rencana Metro Ahad iaitu Adam Salleh meluahkan rasa kecewa dengan sikap segelintir artis tersebut yang jelas memalukan industri seni.

Apa yang paling dikesalkannya ialah kes Atikah Suhaime. Tulisnya, alangkah baik jika pelakon berasal dari Singapura itu membuat laporan polis bagi membersihkan namanya.

Dengan berbuat demikian, pada waktu sama dia juga dapat membersihkan juga nama ramai selebriti Singapura yang mencari makan di sini sama ada menjadi penyanyi, pelakon atau komposer sesudah republik negara kelahiran mereka tidak menjanjikan masa depan cerah buat kalangan selebriti Melayu.

"Mengapa pula pada sidang akhbar tempoh hari pihak pengurusannya pula yang menyibuk. Untuk mengetahui sesuatu itu benar atau tidak mudah sahaja, jika laporan polis sudah dibuat segala siasatan mula dilakukan daripada A hinggalah ke Z, lalu tidak mustahil artis yang konon berlagak suci penyudahnya terpaksa dikalungkan ‘gelang besi’ lalu beristirehatlah dikau seketika di sebalik tirai besi menanti penghakiman," ujarnya.

Untuk info, sebelum ini Atikah pernah menyuarakan amaran akan mengambil tindakan terhadap pihak yang menyebarkan gambar yang didakwanya 'palsu' itu. Dia juga berjanji dengan peminatnya dilaman sosial yang dia akan membuat laporan polis setelah dia kembali ke Malaysia.

Namun sehingga kini, tiada laporan polis yang dibuat oleh Atikah. Malah rakan artis lelakinya Idris Khan yang terpalit sama dengan kontroversi itu juga 'mengunci mulut' dengan alasan ia dalam siasatan serta mendapat nasihat peguamnya.

"Apabila terjadi insiden begini, reaksi atau komen balas diterima di kalangan artis alasan basi diberi 'artis pun manusia biasa', tidak sunyi daripada melakukan kesilapan. Benar artis itu manusia biasa yang makan dan berak, tetapi harus diingat artis itu adalah cerminan masyarakat.

"Apabila sudah dilabel cermin, bermakna sesuatu yang positif haruslah dijadikan identiti bukan negatif. Ibarat berani kerana benar, ada artis cuba menegakkan benang basah di atas kerosakan moral dilakukan, tetapi apabila dicabar membuat laporan polis tidak berani ke balai," tambah Adam melalui ruangan pojoknya semalam.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERSEMBUNYIAN SAJAT - POLIS SYAK BERADA DI LUAR NEGARA

Usahawan kosmetik, Sajat yang sudah hampir sebulan diburu Jabatan Agama Islam Selangor (JAIS) itu dilaporkan masih belum berjaya ditangkap sejak waran tangkap ke atasnya dikeluarkan 23 Februari lalu.

Terbaru, pihak polis memaklumkan kemungkinan Sajat atau nama sebenarnya Muhammad Sajjad Kamaruzzaman berada di luar negara.

Pengarah Jabatan Siasatan Jenayah Bukit Aman, Datuk Huzir Mohamed berkata, usaha mengesan Sajat diteruskan dengan kerjasama pihak polis dari Ibu Pejabat Polis Kontinjen (IPK) Selangor dan Jabatan Agama Islam Selangor (JAIS).

"Tindakan masih diambil untuk mengesan Sajat, ada berita menyatakan dia berada di luar negara dan kita masih lagi melakukan pemantauan.

"Sajat (kes) kerjasama di antara pihak IPK Selangor dengan JAIS, ia masih dalam tindakan kita," katanya pada sidang akhbar selepas menyempurnakan Majlis Perasmian Ibu Pejabat Polis Daerah (IPD) Nilai di sini hari ini.

Sebelum ini, Mahkamah Tinggi Syariah Shah Alam mengeluarkan waran tangkap ke atas usahawan kosmetik tersebut selepas dia gagal hadir prosiding sebutan semula pertuduhan berpakaian menyerupai wanita sehingga menyebabkan agama Islam dipandang hina pada 23 Februari lalu.

Minggu lalu, Sajat muncul secara live di laman Instagram, bagaimanapun tidak menunjukkan wajah kepada warganet selain mengatakan dirinya dalam keadaan baik.

Dalam pada itu, Sajat menafikan kononnya dia bersembunyi dan berkata pihak berkuasa tidak mencarinya, serta yakin polis mempunyai kes atau urusan lain yang lebih penting berbanding dirinya.

Sementara itu, Sajat dilaporkan turut antara tiga individu yang kini menjadi tumpuan pihak berkuasa tempatan kerana mempunyai waran tangkap ekoran gagal hadir ke mahkamah dan terlibat dengan kes jenayah komersial terbesar di negara ini.

Selain Sajat, dua lagi individu tersebut ialah pengasas Sugarbook, Chan Eu Boon, 34, dan ketua sindiket pengubahan wang haram terbesar, Datuk Seri Nicky Liow Soon Hee, 33.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'RIBBIT' - BILA SI KATAK DAH TERSALAH LOMPAT

'Ribbit' – sebuah cereka animasi 3D mengisahkan seekor katak yang mengalami krisis identiti telah memenangi anugerah 'Filem Keluarga Terbaik' semasa tayangan perdana dunia di Niagara Integrated Film Festival (NIFF) 2014 yang berlangsung di Canada pada 21hb Jun 2014.

Filem Ribbit diarahkan oleh Chuck Powers menggunakan suara-suara artis terkenal Hollywood seperti Sean Astin (Lord of the Rings), Tim Curry (The Hunt for Red October) dan pelawak antarabangsa Russell Peters (Fast Food Nation) di mana rakaman suara telah dilakukan di Los Angelas, California. Pra produksi serta pasca produksi telah dijalankan sepenuhnya di Cyberjaya, Malaysia sementara produksi animasi telah dijalankan di Cyberjaya dan Mumbai, India. Segala proses rendering telah dilakukan di Hong Kong, China, sekali gus menjadikan 'Ribbit' sebuah projek global yang berlatarbelakangkan hutan Amazon.

Filem ini sudah mendapat tempahan melebihi 80 buah negara termasuk Amerika Syarikat, United Kingdom, Rusia, Jerman, Jepun, China, Korea Selatan dan kebanyakkan negara tersebut akan mengalih bahasa ke bahasa tempatan mereka. Malah, pengedar di Jerman telah mengesahkan edaran filem 'Ribbit' sebanyak 250 skrin berbanding dengan edaran sebanyak 70 skrin di Malaysia dan Brunei; sekaligus menjanjikan prospek yang baik bagi 'Ribbit' secara keseluruhan di peringkat tempatan dan antarabangsa.

Filem ini juga telah diadaptasikan ke dalam Bahasa Malaysia diarahkan oleh pengarah filem tempatan Mamat Khalid dan menampilkan suara-suara artis tempatan seperti Johan Raja Lawak, Elfira Loy, Awie, Datuk Aznil Hj Nawawi, Izzue Islam, AR Badul, Sharifah Sakinah dan ramai lagi.

Peneraju utama dan strategis projek ini, Norman Abdul Halim sebagai Penerbit Eksekutif, juga selaku Presiden Eksekutif dan Ketua Pegawai Eksekutif Kumpulan Syarikat KRU berkata, "Kami amat berbesar hati dan teruja setelah menerima pengiktirafan dalam penglibatan pertama kami dalam arena animasi. Kami telah berkecimpung di dalam perniagaan industri hiburan sejak tahun 1992, walaubagaimanapun, menyedari bahawa cara terbaik untuk kami menembusi pasaran global adalah melalui filem-filem animasi dan rancangan televisyen. Bagi penghasilan filem 'Ribbit', kami telah mengumpulkan bakat-bakat hebat di rantau ini."

Filem ini turut menampilkan dua buah lagu sebagai runut bunyi iaitu 'Destiny' dan 'Magical Moment' (bagi versi Bahasa Melayu, lagu yang sama dirakamkan semula dengan judul 'Dikau Saja'). Penciptaan lagu 'Destiny' menggabungkan dua bintang terkenal dari Amerika Syarikat, Supreme I-Self (Wu-Tang Clan) dan DJ Motiv8 (DJ rasmi Black Eyed Peas). Penggambaran klip video lagu ini telah dijalankan di Los Angeles dan kerja-kerja CGI & animasi dilakukan sepenuhnya di Malaysia. Bagi 'Magical Moment' Jaclyn Victor telah digandingkan bersama kumpulan Az Yet, sebuah kumpulan R&B terkenal di era 90-an. Lagu ciptaan Edry Abdul Halim dan lirik oleh Shawn Rivera (Az Yet) ini merupakan detik permulaan perkenalan antara Jaclyn dan Shawn yang kini bergelar suami isteri. 'Dikau Saja' dendangan kumpulan Forteen merupakan adaptasi lagu 'Magical Moment' dalam Bahasa Melayu.

'Ribbit' menceritakan tentang seekor katak yang mengalami krisis identiti mengembara di hutan dalam pencarian halatuju hidupnya yang sebenar; menyedari bahawa menjadi seekor katak yang beracun adalah lebih baik dari menjadi seorang putera raja. Filem ini bakal menemui penonton pada 4hb September 2014 dan juga bakal diedarkan dalam format Stereoscopic 3D di pawagam-pawagam terpilih.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


TAKUT ANAK-ANAK TERDEDAH COVID-19 - ADIRA SANGGUP TAK KELUAR RUMAH, PATUHI PKPB

"Alhamdulilah saya dan anak-anak sihat di rumah kerana untuk keadaan sekarang ni bukan sahaja anak-anak, malah diri saya sendiri tidak galakkkan untuk keluar jika tiada hal penting atau memaksa.

"Saya sangat mematuhi arahan ketika PKPB ini, saya tidak akan rentas daerah atau negeri dan hanya duduk di rumah sahaja. Saya takut sampai macam tu sekali kerana ada anak-anak kecil yang sangat berisiko tinggi terdedah dengan penyakit berbahaya seperti Covid-19.

"Jadi perlu fikirlah itu dulu sebelum lakukan apa-apa," demikian kata penyanyi Adira Suhaimi yang mengakui sanggup tidak keluar rumah demi menjaga keselamatan dan kesihatan anak-anaknya ketika tempoh Perintah Kawalan Pergerakan Bersyarat (PKPB) ini.

Menurut Adira dia akur untuk menjalani kehidupan dalam norma baharu selepas pandemik Covid-19 melanda seluruh negara: "Malah saya sangat selesa sahaja untuk menjalani kehidupan ini dengan norma baharu," ujarnya.

Klik untuk gambar besar

Adira yang menjadi isteri kedua kepada Datuk Seri Adnan Abu atau lebih dikenali Datuk Red itu mempunyai tiga orang cahaya mata iaitu Anggerik, 3, Assan, 2, dan  Anggun, berusia setahun.

Tambah Adira lagi, dia bersyukur suaminya juga tidak perlu merentas daerah untuk ke rumahnya dan madu, Sharifah Norshafilla Hassim atau Datin Red.

"Alhamdulilah suami saya pun sihat dan setakat ini dia tidak perlu pun merentas daerah atau negeri kerana kami (bersama madu) tinggal berdekatan sahaja," tutur Adira yang kini muncul dengan single 'Maaf' yang sudah mula dimainkan di corong-corong radio.

www.myartis.com / Sumber & foto: Astro Gempak & Instagram Adira Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENARIK RAMADHAN - AKSI  MEMEY SUHAIZA & ANAK-ANAK

Ramai yang setuju apabila Memey Suhaiza berbaik-baik dengan Abby Abadi. Namun terdapat juga percanggahan pendapat apabila ada yang mencadangkan agar mereka berdua 'bermadu'. Heh.

Istimewa bulan Ramadhan ini, jom kita tengok gaya menarik Memey bersama anak tunggalnya.

Klik untuk imej besar...


MAK MAH DI PASAR KARAT

Siapa kata artis suka membeli-belah di komplek besar sahaja? Gambar ini jelas menunjukkan bahawa artis seperti Ruminah Sidek (Mak Mah), tidak kisah membeli barangan di mana sahaja termasuk di Pasar Karat, Jalan Petaling, Kuala Lumpur sekalipun. Malah ramai yang mungkin sudah sedia maklum bahawa Pasar Karat terkenal dengan pelbagai barangan terpakai, barangan antik dan barangan curi yang murah-murah. Rasanya bukan hanya Mak Mah sahaja yang sering bertandang ke Pasar Karat, malah sebelum ini kelibat Lan A to Z, Amir Uks, Rosnah Mat Aris, Hail Amir dan ramai lagi artis turut membeli barangan di situ.(\__/)(='.'=)(")_(")myartis 2009


KONGSI KEMESRAAN DENGAN TEMAN LELAKI - MASYA MASYITAH DIDAKWA SUDAH KAHWIN?

"Kalau sudah kahwin bagi tahu sahaja tak elok jadi asbab orang buat fitnah, kita bukan marah, tertanya-tanya je." - "Sepatutnya kalau betul dia dah nikah kena buktikan takut jatuh fitnah," demikian antara komen yang ditinggalkan netizen selepas melihat kemesraan penyanyi remaja, Masya Masyitah bersama teman lelakinya.

Keterbukaan Masya berkongsi video kemesraan berdurasi 18 saat dimuat naik dalam TikTok miliknya mengundang tanda tanya orang ramai, sama ada statusnya gadis cantik berhijab itu sudah bergelar isteri orang.

Menerusi video tersebut, Masya atau nama sebenarnya Siti Nurmasyitah Mohd. Yusoff dilihat berpegangan tangan dan berdua-duaan bersama seorang jejaka bernama Idris Woon dipercayai teman lelaki penyanyi itu.

Klik untuk gambar besar

Rata-rata pengguna media sosial bertanya sama ada pelantun lagu 'Hapus' itu sudah mendirikan rumah tangga dengan lelaki dipercayai berbangsa Cina terbabit dan menasihati untuk membuat kenyataan kepada umum akan berita gembira tersebut.

Selain itu, terdapat juga segelintir pengguna media sosial menegur juara Ceria Popstar musim kedua itu supaya tidak terus mengunci mulut berkenaan status perkahwinannya itu bagi mengelakkan fitnah dan teka-teki berterusan daripada umum.

Percubaan Kosmo untuk menghubungi Masya bagaimanapun belum berhasil. Terdahulu, penyanyi berusia 22 tahun itu menafikan khabar angin sudah berkahwin pada November lalu namun mengakui hubungan cinta dengan Idris mendapat restu kedua-dua pihak keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA JUADAH SAHUR MACAM HOTEL LIMA BINTANG

Amboiii... bukan main meriah sahur dia. Malah, penyediaan hidangan dia punyalah cantik bak hotel lima bintang.

Mana taknya, ibu kepada budak lelaki ini merupakan orang Jepun bernama Akiko. Manakala, bapanya pula seorang pengusaha salun terkemuka Malaysia, RidzOkumura.

Nama anak pasangan ini, Sky Taizo Okumura.

Kalau begitulah rupa makanan yang dihidangkan sepanjang Ramadan, tidak berbuka di hotel pun tak apa.😁

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK DIKECAM LAGI - KALI INI FOTO PANGKU KEKASIH ATAS RIBA

Nama pelakon dan pengacara Janna Nick nampaknya kembali hangat diperkatakan apabila dia berkongsikan gambar kekasih, pelakon Dini Azan Schatzmann duduk di pangkuan ribanya.

Foto itu dikongsikan Janna menerusi laman Instagram bersempena berakhirnya tayangan drama 'Marry Me Senorita' di kaca televisyen beberapa hari lalu.

Seperti sudah dijangka, foto tersebut telah mengundang kecaman netizan dimana rata-ratanya kurang senang apatah lagi pasangan ini tidak mempunyai hubungan yang sah.

Kata netizen lagi, gambar itu juga dilihat tidak manis untuk dikongsikan kepada umum terutama bagi peminat bawah umur. Sementara itu, ada juga komen nakal daripada netizen dan rakan artis yang mengagumi kekuatan Janna menampung berat Dini.

Klik untuk gambar besar

www.myartis.com / Sumber & foto: Rotikaya & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA UQASHA SENROSE BERGELEK

Baru-baru ini, Uqasha Senrose ada memuat naik satu video di laman IGnya. Dalam video tersebut, Uqasha dilihat sedang bergelek sakan bersama seorang lelaki.

Walaubagaimanapun ada sesetengah pihak yang tak bersetuju dengan gelek ala-ala 'goyang Inul' tu kerana aksi tu macam kurang sopan sikit. Al maklum lahh.. kalau artis yang dah bertudung memang ramai yang memerhati dan kena jaga tindak-tanduk diri sendiri kan.

Disebabkan gelek seksinya itu telah mendapat komen negatif, tetapi ramai juga yang puji Uqasha ini boleh menari dan mempunyai potongan badan yang cantik. Ehemm...

Klik gambar untuk size besar

VIDEONYA SELEPAS INI

Klik link dibawah ini untuk tonton video

VIDEO

Sumber: OB

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERNIKAHAN NORMA BARU ANAK FAUZI NAWAWI & LISDAWATI

Alhamdulillah... tahniah kami ucapkan kepada pasangan pelakon, Fauzi Nawawi dan Lisdawati atas pernikahan anak sulung mereka, Hainil Fatihah yang diadakan secara sederhana namun tetap meriah meski turut mematuhi segala prosedur operasi standard (SOP) bagi menangani penularan wabak COVID-19. Dalam pada itu, Lisdawati memohon maaf atas segala kekurangan serta jumlah jemputan yang terhad pada majlis walimatulurus tersebut.

"Meraikan cinta anak pertama kami yg serba sederhana. Akan kami update lagi gambar-gambar sekitar majlis perkahwian ini. Maaf atas segala kekurangan dari kami sekeluarga. Maaf juga tidak dapat menjemput semua kenalan. Hanya meraikan bersama ahli keluarga dan kenalan terdekat," tulisnya.

Pada majlis tersebut, kedua mempelai dilihat sama cantik sama padan mengenakan sepersalinan putih sambil duduk di atas pelamin yang serba indah. Majlis akad nikah yang berlansung disebelah pagi pula disempurnakan sendiri oleh Fauzi: "Debaran pengantin baru. Semoga Allah swt memudahkan urusan kita semua," kongsinya.

Para tetamu yang hadir turut dilihat mengenakan topeng muka selain turut mengamalkan penjarakan sosial. Menerusi ruangan komen, rata-rata netizen dan rakan artis menitipkan ucapan tahniah buat Fauzi dan Lisdawati.

Klik untuk gambar besar

www.myartis.com / Sumber & foto: Media Hiburan & Instagram Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU AFDLIN SHAUKI DIJEMPUT ILAHI

"Dukacita dimaklumkan bahawa ibu tersayang kami Puan Fadzilah Jelani telah kembali ke rahmatullah pada hari ini Isnin 15/10/2018, pukul 5.56 petang di IJN, KL.

"Sama-sama kita doakan agar rohnya dirahmati dan ditempatkan dengan golongan orang yang beriman. Jumpa mummy di syurga ya..." tulis pelakon dan pelawak terkenal Datuk Afdlin Shauki Aksan, 47, yang memaklumkan ibunya, Fadzilah Jelani telah meninggal dunia kira-kira pukul 5.56 petang semalam.

Difahamkan, ibunya Afdlin menghembuskan nafas terakhir di Institut Jantung Negara selepas beberapa kali menjalani pembedahan pintasan jantung.

Klik untuk gambar besar

Lebih syahdu apabila Afdlin yang juga dikenali sebagai pengarah, pengacara dan penyanyi itu turut memuatnaik sekeping gambar bersama ibunya.

Khabar mendukacitakan itu mendapat titipan doa daripada rakan-rakan artis antaranya Lisa Surihani, Tiara Jacquelina, Harith Iskander, Liyana Jasmay, Daphne Iking, Fatimah Abu Bakar dan ramai lagi.

Sama-sama kita doakan semoga roh ibu Afdlin ditempatkan dalam kalangan orang-orang yang beriman. Al-Fatihah.

www.myartis.com / Sumber: Astro Gempak & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL KONGSI KISAH ADIK MINTA RESTU BERJIHAD UNTUK PESAKIT COVID-19

Menerusi satu perkongsian di laman Instagram, penyanyi Nourul Depp telah memuatnaik paparan mesej perbualan keluarga dan membincangkan perihal jihad ke jalan Allah. Difahamkan adiknya, Wahida meminta restu keluarga untuk memohon pertukaran bahagian ke Hospital Besar demi membantu pesakit Covid-19.

Menurutnya yang bekerja sebagai jururawat, kekurangan kakitangan menyebabkan ramai staf perubatan terpaksa bekerja lebih masa dan atas faktor itu, dia mahu mengisi ruang bagi mengurangkan beban yang dihadapi kakitangan barisan hadapan lainnya.

"Bila adik kami @anakmisi pun mohon tukaq dari dept hemodialilsis ke GH untuk bantu patient #covid19. Ini jihad. Ini pahala. Pergilah kalau itu yang terbaik.. Sedih lagu mana tak tau.. Semoga dipermudahkan. @anakmisi adik bungsu perempuan. Membesaq dalam tangan kami.. Tengoklah @kkmm_gov terima ka dak.. #stopcovid19 #stayhome," tulis Nourul.

Menerusi laporan, Kementerian Kesihatan akan memanggil semula pesara pakar perubatan dan jururawat pencen dalam usaha memperkuatkan barisan hadapan. Malah difahamkan, hampir 3000 permohonan diterima sehingga ke hari ini.

Klik untuk gambar besar

www.myartis.com / Sumber & foto: Media Hiburan & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAKAN MAJLIS SEMPENA ANNIVERSARY KE-20 - BUSANA KAK KM & ANAK-ANAK GADISNYA KENA TEGUR

Sempena menyambut ulang tahun perkahwinannya yang ke-20 baru-baru ini, usahawan sensasi Liana Rosli atau lebih dikenali sebagai Kak KM telah mengadakan sebuah majlis bagi meraikannya bersama suami dan anak-anak.

Menerusi perkongsian di TikTok, Kak KM ada memuat naik video sekitar majlis ulang tahun perkahwinannya itu bertemakan busana serba putih.

Bagaimanapun, busana yang digayakan oleh Kak KM serta anak-anak gadisnya itu telah menjadi perhatian serta menimbulkan rasa kurang senang ramai yang melihat.

Klik untuk gambar besar

Ini kerana, busana yang digayakan oleh anak-beranak itu dianggap terlalu seksi sehingga menampakkan bahagian aset mereka sekaligus mengejutkan netizen.

Diruangan komen, rata-rata netizen mengkritik pemakaian anak-anak usahawan itu yang dianggap keterluan. Malah, ada yang mempersoakan  suami Kak KM yang membiarkan sahaja anak-anak berpakaian seksi.

Meskipun ramai yang mengecam, namun ada segelintir netizen mendoakan agar Kak KM sekeluarga diberikan hidayah untuk menutup aurat dengan sempurna suatu hari nanti.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 GAMBAR - MAJLIS RESEPSI NAZIM OTHMAN & BELLA DALLY DI SABAH

Tengah hari semalam, majlis resepsi sebelah pengantin perempuan bagi pasangan Nazim Othman, 32, dan Bella Dally, 25, telah diadakan sejurus selepas majlis pernikahan pada waktu pagi.

Majlis yang berlangsung di Hotel Promanade, Kota Kinabalu, Sabah, itu dimeriahkan dengan kehadiran ahli keluarga, saudara-mara, teman rapat serta rakan-rakan artis.

Dalam majlis tersebut, Nazim kelihatan segak mengenakan tuxedo hitam manakala bella pula anggun dengan busana berona ungu muda.

Difahamkan, majlis resepsi sebelah pengantin lelaki pula akan diadakan pada Sabtu depan di Hotel Berjaya Waterfront, Johor Bahru.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELAMAT TIBA DI MALAYSIA - NOORDIN SAMBUT KEDATANGAN VOKALIS BARU SEARCH, DENDEN GONJALES

"InsyaAllah, kami akan mula berlatih pada Isnin ini (hari ini). Saya harap kami akan segera mendapat keserasian dan semuanya berjalan lancar. Denden dijangka berada di Malaysia sehingga penghujung Ramadan ini sebelum kembali semula ke Indonesia.

"Selepas Aidilfitri, dia akan datang lagi ke Malaysia untuk meneruskan aktiviti bersama Search," itulah kata pemain gitar Search, Noordin mengenai vokalis baru kumpulan itu iaitu Denden Gonjales yang kini telah selamat tiba di Kuala Lumpur kelmarin.

Ketibaan Denden, 38, di Lapangan Terbang Antarabangsa Kuala Lumpur disambut oleh Noordin serta pemilik Home of Champions (HOC), Mozylir Mokhtaruddin dan seorang rakan.

Kehadiran bekas peserta program The Voice Bulgaria ini turut dirai dengan perasaan teruja oleh peminat dan kenalannya. Denden akan menyertai Search yang dianggotai Noordin (gitar), Kid (gitar), Yan (bass) dan Pae (dram), di sini.

Menerusi laman Instagram, mereka menyifatkan Denden bertuah kerana dapat bersatu bersama Search yang mula dikenali di Indonesia menerusi lagu popular 'Isabella' pada 1989.

Denden yang diumumkan sebagai penyanyi baharu Search pada 31 Disember tahun lalu turut dinanti-nantikan peminat tanah air yang mengharapkan kumpulan legenda ini tampil dengan 'buah tangan' terkini mereka.

Noordin berkata, kehadiran Denden nanti tentunya akan memudahkan segala perancangan yang sudah dibuat untuk Search termasuk mengadakan konsert.

Menurut Noordin, konsert pertama Search bersama Denden akan diadakan pada Jun depan. Sepanjang Ramadan ini, Search juga akan terbabit dengan kerja dan aktiviti amal bersama dengan anak-anak yatim.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERKEJUT FOLLOWER NAIK.. PANIK...." - ISSEY KATA ISTERI TAK BIASA DUNIA GLAMOR

Setelah berkahwin pada Disember lalu, pelawak dan penyampai radio Suria FM, Issey Fazlisham memberitahu isterinya, Noor Aimi Jamel mengalami kejutan dunia glamor. Menurut Issey, 32, isterinya itu terkejut apabila jumlah pengikut di akaun Instagram bertambah dan peminat mula meninggalkan komen di setiap foto yang dimuatnaik.

"Dia masih belum biasa dengan dunia hiburan dan agak terkejut apabila follower di Instagram naik dan ramai tulis komen di setiap gambar. Sebolehnya dia akan baca satu-satu komen dan tanya kita... tak apa ke orang komen macam itu dan nak padam gambar sebab ramai komen.

"Dia cepat panik kalau ada yang nak interview, malah kamera pun dia takut! Padahal dia bekerja di bahagian sumber manusia dan selalu jumpa orang, mungkin dunia hiburan ini terlalu baru untuk dia," katanya.

Issey atau nama sebenarnya Fazlisham Mat Hussin, 32, menamatkan zaman duda apabila bergelar suami kepada seorang ibu tunggal anak tiga itu di Kota Bharu, Kelantan pada 22 Disember lalu. Bercerita lanjut mengenai situasi yang dihaapi isterinya, Issey berkata dia berharap pasangan hidupnya itu dapat belajar menyesuaikan diri dan tidak terlalu memikirkan komen netizen di laman sosial.

"Dia tengah cuba sesuaikan diri, saya harap dia bersabar dan biasakan diri dengan dunia hiburan. Saya pun bukanlah nak tunjuk-tunjuk isteri tapi memandangkan kita memang dalam bidang ini jadi sedikit sebanyak tempias itu akan diterima oleh isteri.

Klik untuk gambar besar

"Buat masa ini, semuanya okay dan dia perlahan-lahan sedang membiasakan diri dan sesekali saya sengaja muatnaik gambar awkward dia di Instagram, saja mengusik," ujarnya.

Dalam pada itu, Issey mengakui bukan mudah memegang tanggungjawab sebagai seorang bapa kepada tiga anak tiri. Malah, dia juga perlu melalui perhubungan jarak jauh kerana isteri bekerja di Kelantan.

"Alhamdulillah, anak-anak terima baik dan saya akui bukan mudah menjadi ayah baharu, lebih-lebih lagi apabila ayah sebenar mereka sudah meninggal dunia dan kita yang akan ganti tempatnya. Sekarang ini masih dalam proses untuk lebih rapat lagi.

"Buat masa ini saya tinggal sendirian di Kuala Lumpur... dua minggu sekali isteri akan datang ke sini atas urusan kerja dan dapatlah kami bertemu. Saya pula kalau ada masa memang akan pulang ke Kelantan. Kami tak ada masalah tentang isu perhubungan jarak jauh ini dan semuanya okay sahaja," tuturnya.

www.myartis.com / Sumber & foto: mStar & Instagram Issey Fazlisham & Noor Aimi Jamel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MADE IN JANDA BAIK' UNDANG RASA KURANG SENANG SEGELINTIR PIHAK - FIZO MOHON MAAF

"Saya akui terkejut apabila perkataan 'Made in Janda Baik' dijadikan tajuk berita sesetengah portal online. Sebenarnya saya tak tahu menahu mengenai kejutan yang dibuat. Lagipun kami baru sebulan berkahwin dan tiba-tiba dia (isteri) beri saya kit ujian. Mulanya, saya ingatkan kit ujian saringan C0V1D sebab dia beritahu positif.

"Tapi lain pula yang berlaku apabila dia maklumkan sedang berbadan dua. Perasaan saya ketika itu bercampur baur sebab kami baru bercadang nak pergi berbulan madu. Sebenarnya apa yang keluar daripada mulut saya sangat spontan dan ia hanyalah gurauan antara suami dan isteri memandangkan saya kerap ke Janda Baik untuk urusan perniagaan.

"Kalau orang tengok video yang dikongsikan sampai habis, saya percaya rata-rata akan mengatakan ia hanyalah gurauan antara suami dan isteri.  Saya harap netizen di luar sana dapat menonton keseluruhan video yang dikongsikan dan faham maksud sebenar. Saya tiada niat nak ketengahkan perkataan itu tapi saya faham mungkin cara itu dapat menarik perhatian pembaca.

Klik untuk gambar besar

"Saya ingin ucapkan ribuan terima kasih kepada semua yang mendoakan kesihatan saya, isteri dan anak sulung, Wan Maryam yang begitu gembira dan teruja menunggu kehadiran adiknya. Boleh dikatakan setiap hari Cik Yam (panggilan Wan Maryam) tanya bila adiknya nak keluar daripada perut umi," demikianlah kata pelakon Fizo Omar.

Kenyataan Fizo itu adalah bagi menjelaskan maksud sebenar rakaman video yang menyebut 'Made in Janda Baik' sehingga mengundang rasa kurang senang segelintir pihak termasuk netizen. Fizo berkata, dia tidak menyangka apabila perbualan spontan bersama isterinya, Fazeera Nazri itu dijadikan tajuk utama sesetengah portal berita.

Dek kerana itu, Fizo memohon maaf sekiranya video yang dikongsi ini menimbulkan rasa kurang senang dan berharap orang ramai dapat menonton video yang dimuat naik terlebih dahulu. Dalam masa sama, Fizo memaklumkan kandungan isterinya kini sudah memasuki trimister kedua.

Terdahulu Fizo yang  bertemu jodoh kali kedua dengan Fazeera dan bernikah pada 21 Oktober tahun lalu dalam satu majlis tertutup di Janda Baik, Pahang, itu dikatakan tidak sensitif dan seolah-olah membuka cerita dalam kain gara-gara memuat naik rakaman video yang menyebut 'Made in Janda Baik'.

Untuk makluman, Fizo pernah berkahwin dengan usahawan Mawar Karim pada 2013 dan bercerai pada Julai 2019. Hasil perkahwinan itu, mereka dikurniakan anak perempuan Wan Maryam, kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - AKSI COMEL ENGKU ALEESYA

"Alhamdulillah... Semangat nak belajar tu ada... tapi lepas satu rakaat dah tumbang. Toleh belakang... dah sekiannnnn wabillahhhh," begitulah seloroh Erra Fazira mengenai ragam anak sulungnya Engku Aleesya ketika belajar sembahyang.

Kata orang... melentur buluh biarlah dari rebungnya ya tak?

Tahniah buat Erra!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELAMAT BERNIKAH - ANAK LELAKI DIDIE ALIAS MENGALIR AIR MATA

"Selamat datang ke keluarga kami. Selamat pengantin baru buat anakku. Semoga berbahagia hingga ke jannah. Jaga Dhan (Dhanial) untuk kami ya."

Itulah kata pelakon Didie Alias, 53, yang meluahkan rasa syukur anak lelakinya iaitu Muhammad Dhanial, 29, selamat melangsungkan pernikahan dengan Nurkhairunisa Zulkifli pada Sabtu di kampung halaman wanita pilihannya itu di Tawau, Sabah.

Untuk makluman, Dhanial yang merupakan anak lelaki tunggal hasil perkahwinan Didie atau nama sebenarnya Fadzilah Mohd@Ali, 53, dengan Allahyarham Ridzuan Hashim.

Klik untuk gambar besar

Menerusi beberapa perkongsian semula di Insta Story, kelihatan Dhanial tidak dapat menahan air mata selepas dirinya sah bergelar suami.

Sebelum ini, Didie memaklumkan dia dan ahli keluarga yang lain bimbang jika Dhanial sedih di hari pernikahan selepas pemergian arwah bapanya yang baru sahaja meninggal dunia pada 4 Mei lalu.

Dalam masa sama, Didie juga memberitahu anaknya itu meluahkan hasrat untuk memakai barangan peribadi arwah seperti jam tangan dan samping di hari pernikahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TABIK DENGAN QIEMILIO - HAQIEM RUSLI NAFI GUNA DUIT MINTA ORANG UNDI

"Demi Allah saya tidak menggunakan sesen pun wang saya untuk meminta orang mengundi. Semua undian yang diterima adalah daripada peminat yang sudah dianggap seperti keluarga saya.

"Qiemilio memang nak tengok saya menang untuk kategori utama ini. Kemenangan ini adalah berdasarkan undian dan saya harus memberikan kredit kepada Qiemilio yang berusaha keras untuk memastikan kemenangan ini.

"Tahun ini kemenangan adalah milik saya dan diharapkan tiada pihak yang mempertikaikannya. Harap tiada yang bergaduh sebaliknya saling memberikan sokongan," kata Penyanyi, komposer dan penulis lirik Haqiem Rusli.

Klik untuk gambar besar

Memenangi Bintang Paling Popular di majlis Anugerah Bintang Popular Berita Harian ke-33 (ABPBH 33) yang berlangsung malam semalam, Haqiem menafikan dia membeli undi untuk memenangi anugerah terbabit.

Haqiem berkata, kemenangan yang diperoleh adalah hasil titik peluh dan usaha keras kelab peminatnya, Qiemilio yang ingin melihat dia berjaya. Menurut Haqiem, dia terbuka dengan sebarang kecaman atas kemenangan yang diperoleh kerana masing-masing mempunyai pendapat.

"Saya pernah lalui kecaman yang lagi teruk. Jadi kecaman mengenai isu ini adalah satu perkara yang biasa. Lagipun mereka ada pendapat masing-masing.

"Apapun kecaman yang diterima saya reda. Apa yang penting saya tahu apa yang saya buat. Saya dengar dan belajar daripada segala kesilapan serta sentiasa perbaiki diri menjadi lebih baik," ujarnya.

Haqiem yang kini berusia 22 tahun itu memperoleh undi sebanyak 22,332,676 undi sepanjang tempoh undian ABPBH 33 dibuka sejak awal bulan lalu hingga 8 November lalu.

Dalam pada itu, Haqiem yang turut memenangi kategori Penyanyi Lelaki Popular Xiaomi Malaysia menyaksikan penyanyi itu memecah dominasi Khai Bahar yang memenangi kategori itu selama tiga tahun berturut-turut.

www.myartis.com / Sumber & foto: Harian Metro & Instagram Hqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANA DAHLIA TAK TOLAK 'RUJUK' CHEF RIZ

Ana Dahlia, 29, atau nama sebenarnya  Diyana Mastura Jaafar tetap akan menerima Mohd Nadzri Redzuawan (Chef Riz) kembali jika ia memang suratan yang telah ditentukan Allah SWT padanya. Meskipun sedih dengan penceraian yang telah berlaku, namun dia tetap tabah menghadapinya demi keluarga tercinta.

“Jika Tuhan dah tentukan kami berbaik balik dan memang sudah tertulis jodoh antara kami berdua, saya akan terima. Cuma buat masa ini, mungkin tidak rasanya. Saya berazam untuk tahun baru 2013 ini, harap benda yang lebih baik berlaku dalam hidup dan juga karier seni saya,” ujar Ana dengan nada sedih.

Saat bahagia Ana & Riz - Klik untuk imej besar...

Bagaimanapun, Ana mengakui bahawa hubungannya dengan Chef Riz tidaklah serapat dulu. Dan kalau bertemupun mereka hanya sekadar bertegur sapa tanpa sebarang masalah. Malah hubungannya dengan mertua dan adik ipar juga masih baik kerana baginya keluarga tetap keluarga.

“Saya seorang yang sangat tabah kerana dah pernah melalui pelbagai ujian sebelum ini, di mana bapa saya kena serangan strok dan saya terpaksa berhenti belajar untuk besarkan enam adik-beradik saya. Namun, saya tak sangka yang saya akan menangis juga apabila hakim membacakan keputusan kes perceraian kami.

“Saya rasa sebak, tak tahu nak gambarkan perasaan waktu itu macam mana. Cuma saya sedih kenapa manusia tidak belajar sebelum sesuatu terjadi, kenapa baru nak sayang bila dah tawar hati dan kenapa dari awal tak cuba sebaik mungkin dalam mengekalkan perhubungan. Apapun, semua ini ketentuan serta Qada dan Qadar dari Tuhan dan saya terima dengan redha. Apa yang berlaku saya jadikan tauladan. Saya anggap ini dugaan dari Tuhan,” ujarnya pada media.

“Jika ada pihak yang masih menyalahkan saya atas punca perceraian kami, saya tak boleh nak halang. Bagi saya, apa yang penting Riz dan Tuhan tahu yang saya tak curang. Saya harap masyarakat tidak terus menuding jari atau terus menilai saya sebelum mereka kenal dan tahu diri saya yang sebenar. Bagi saya, orang tak tahu apa sebenarnya yang terjadi dan saya tak marah dengan perkara ini. Lagipun, bukan saya tak nak cerita punca sebenar cuma saya tak nak aib atau burukkan orang lain," tambahnya.

Untuk maklumat semua, Ana Dahlia dan Chef Riz disahkan bercerai di Mahkamah Rendah Syariah Kajang, Selangor pada 10 Disember lalu di hadapan hakim syarie yang membacakan keputusan jatuh talak satu bagi kes tersebut.


LAMA MENYEPI - NAMUN CAMELIA MASIH CANTIK, ANGGUN

Setelah agak lama menyepi daripada industri hiburan, Camelia atau nama sebenarnya Dayang Noor Camelia Abang Khalid, kelihatan makin anggun... sama seperti sebelumnya.

Terkini, Camelia sering dilihat di Publika, Solaris Dutamas, dengan tubuh masih seperti anak dara walaupun sudah mempunyai anak. Malah, anak-anaknya juga cantik bukan main seolah 'copy paste' ibunya yang jelita itu.

Pada anda yang rindukan Camelia, jom tengok gambar-gambar terbarunya. Enjoyzzz!

GAMBAR 2015

Foto: Camelia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom